Ystafelloedd | Y Talbot\nAmdanom Ni / Cyswllt\nEin 13 o ystafelloedd ensuite.\nYstafelloedd yn y Talbot\nTafarn wledig Gymreig sy’n llawn cymeriad, yn hudolus ac yn groesawgar.\nMae gennym 13 o ystafelloedd gwely a bwyd y mae ein gwesteion yn fodlon teithio i’w flasu. Mae’r Talbot yn aelod o Welsh Rarebits a Great Inns, wedi’i rhestru yn arweiniad Michelin ac wedi derbyn 2 Rhoséd AA ar gyfer ein bwyty.\nMae ein 9 o ystafelloedd a switiau rhagorol yn cynnig lefel uchel o gysur, décor tawel ac ystafelloedd ymolchi arbennig.\nMae gan y gwelyau difan moethus maint brenhines neu frenin (gweler disgrifiadau ystafell manwl) duvet heb blu a gorchuddion duvet cotwm cras gyda’r dewis o ddefnyddio blancedi gwlân Cymreig. Mae’r ystafelloedd ymolchi moethus yn cynnwys cawodydd mawr gyda digonedd o ddŵr poeth. Mae baddon mewn dwy o’r ystafelloedd. Mae celf a ffotograffiaeth drawiadol, blancedi gwlân Cymreig a nodweddion gwreiddiol oll yn cynnig addurn deniadol.\nMae Wi-fi, te, cafetière, bisgedi a dŵr potel am ddim ar gael yn yr holl ystafelloedd.\nMae ein 4 ystafell safonol (dwy ystafell gefell a dwy sengl) yn llai ac ychydig yn symlach na’n Hystafelloedd Rhagorol ond yn cynnig llety ensuite cyfforddus gyda chawod pŵer annibynnol, gwelyau difan sengl gyda the, coffi, dŵr potel a wi-fi am ddim.\nYstafelloedd Dwbl Rhagorol – Ystafelloedd 1, 2, 8 a 9\nMae ein pedair Ystafell Ddwbl Ragorol wedi’u lleoli ar y llawr cyntaf neu’r ail lawr ac mae ganddynt olygfa ddeniadol dros sgwâr prysur y dref. Mae meintiau’r ystafelloedd yn amrywio ond mae’r cyfan yn rhannu nodweddion tebyg ac ystafell ymolchi foethus gyda chawod annibynnol. Mae’r décor yn syml a thawel.\nYmhlith y cyfleusterau y mae te a cafetière, dŵr potel a Wi-Fi am ddim.\nBwciwch Ystafell Prisiau Ystafell\nYstafell Gefell neu Ddwbl Ragorol – Ystafell 7\nMae gan yr ystafell ddwbl neu efell eang hon olygfeydd deniadol dros sgwâr y dref. Mae’r ystafell ymolchi foethus fawr yn cynnwys baddon a chawod ar wahân. Mae ffenestri sash mawr a nodweddion o’r cyfnod yn rhoi teimlad golau ac eang i’r ystafell hon.\nSwît Ragorol – Ystafell 10\nMae gan yr ystafell drawiadol a phreifat iawn hon ar y llawr uchaf olygfa ddeniadol dros sgwâr y dref. Yn ychwanegol at wely maint brenin ceir ardal eistedd gyfforddus. I deulu, mae’r soffa yn troi yn wely i ddau blentyn (hyd at 12 oed). Mae’r ystafell ymolchi foethus fawr yn cynnwys baddon a chawod ar wahân.\nYmhlith y cyfleusterau y mae te a cafetière, bisgedi, dŵr potel a Wi-Fi am ddim.\nYstafell Hygyrch Llawr Gwaelod Ragorol – Ystafell 14\nMynediad hawdd i’r anabl neu’r rhai â symudedd cyfyngedig (dim grisiau na rampiau). Ystafell wlyb foethus gyda sinc a thoiled lefel isel a chawod â sedd. Mae’r ystafell hon yn derbyn canmoliaeth yn aml am ei chynllun hygyrch oherwydd ei mynediad rhwydd i’r bwyty, bariau ac ardal barcio. Gweler ein Datganiad Mynediad am fanylion pellach.\nGall cŵn da ddefnyddio’r ystafell hon trwy drefniant o flaen llaw.\nSwitiau’r Ardd – Ystafelloedd 11 a 12\nCeir mynediad atynt i fyny’r grisiau o’r cwrt cefn, ac mae’r ystafelloedd eang hyn yn cynnwys ardal eistedd fawr gyda balconi Juliet yn edrych dros ardd teras deniadol. At ddefnydd teulu, mae’r soffa yn troi yn wely ychwanegol ar gyfer hyd at ddau o blant (12 oed neu iau). Ystafell ymolchi foethus gyda chawod annibynnol.\nDerbynnir cŵn da yn yr ystafelloedd hyn trwy gytundeb o flaen llaw.\nYstafelloedd Gefell / Ystafelloedd Sengl Safonol - Ystafelloedd 3, 4, 5, 6\nMae ein hysgafelloedd Gefell a Sengl Safonol yn wynebu’r ardd gefn ac yn llai ac yn symlach na’n Hystafelloedd Rhagorol ond yn cynnig llety ensuite cyfforddus gyda chawodydd pŵer. Ymhlith y cyfleusterau y mae te a choffi, dŵr potel, teledu a Wi-Fi am ddim.\nYstafelloedd Dwbl Rhagorol £95.00 £125.00 Bwciwch Ystafell\nYstafell Gefell neu Ddwbl Ragorol £105.00 £135.00 Bwciwch Ystafell\nSwît Ragorol £110.00 £145.00* Bwciwch Ystafell\nSwitiau’r Ardd £100.00 £130.00* Bwciwch Ystafell\nYstafelloedd Gefell £70.00 £90.00 Bwciwch Ystafell\nYstafelloedd Sengl Safonol £70.00 N/A Bwciwch Ystafell\nSuperior Double £105.00 £125.00 Bwciwch Ystafell\n* Ar gyfer Ystafelloedd Rhagorol, gall gwesteion ychwanegol eu cynnwys ar soffa gwely. Mae plant dan bump yn aros am ddim a phlant rhwng 5-15 oed yn £20 ychwanegol y plentyn y noson.\n* Mae croeso i gŵn sy'n ymddwyn yn dda mewn tair ystafell, £15 ychwanegol y noson - cysylltwch am fwy o wybodaeth.\nHawlfraint © 2022 Y Talbot Ltd


Darlith Dafydd Morgan Lewis | Dydd y Farn: Adran Adolygiadau\nDydd y Farn: Adran Adolygiadau Argraffu Dyma adolygiad o bedwaredd nofel Llwyd Owen, Mr Blaidd gan Dafydd Morgan Lewis ar ran Clwb Darllen Aberystwyth. Mawrth 2010.\nRydw i yma ar ran 'Cylch Darllen Aberystwyth' i gynnig sylwadau ar Mr Blaidd, Llwyd Owen, y nofel y buom yn ei thrafod ym Mis Chwefror. Er, mae'n rhaid i mi eich rhybuddio nad ydw i yn addo trosglwyddo holl safbwyntiau aelodau'r grŵp gan nad ydw i'n cofio yn iawn beth yn union gafodd ei ddweud fis yn ôl.\nOnd gair yn gyntaf am y Cylch Darllen. Mae o'n mynd bellach ers deg mlynedd ac fe fyddai'n deg dwued rwy'n meddwl mai Elwyn Jones oedd y prif ysgogiad tu ôl i'w sefydlu, ac mae o erbyn hyn wrth gwrs yn Gyfarwydddwr y Cyngor Llyfrau. Mi fyddwn ni yn cyfarfod fel arfer ar y dydd Llun cyntaf o'r mis a hynny yn nhafarn y Cwps. Ond y mis yma, ar nos Lun Mawrth 8fed y byddwn ni yn cwrdd, a hynny er mwyn trafod Mân Esgyrn, Sian Owen. Mae croeso i chi ddod draw, ac os ydych am ragor o wybodaeth fe ellwch ymweld a'n gwefan: www.cylchdarllenaber.wordpress.com/.\nAm y nofel ei hun:\nMr Blaidd yw pedwaredd nofel Llwyd Owen a'r dair arall ydy Ffawd Cywilydd a Chelwyddau, Ffydd Gobaith Cariad a'r Ergyd Olaf. Fe enillodd Ffydd Gobaith Cariad gystadleuaeth Llyfr y Flwyddyn yn 2007 ac er nad enillodd Ffawd Cywilydd a Chelwyddau unrhyw wobr o gwbl mae hi yn un o'r cynhyrchion mwyaf trawiadol i ddod allan o gystadleuaeth Gwobr Goffa Daniel Owen yn ystod y blynyddoedd diwethaf yma, ac yn brawf pendant fod y gystadleuaeth honno yn un gwerth ei chynnal.\nMae'r pedwar llyfr yn tystio i'r egni a'r amrywiaeth rhyfeddol sy'n perthyn i'r nofel Gymraeg heddiw. Heblaw am Mr Blaidd fe welon ni gyhoeddi nofelau gwirioneddol drawiadol llynedd gan Jon Gower, Lloyd Jones, Fflur Dafydd,Sian Owen, Manon Steffan Ros, Catrin Dafydd, Toni Bianchi, Aled Islwyn, Lleucu Roberts, Geraint Lewis a Sian Melangell Dafydd. Prawf pendant ei bod hi yn gyfnod o adfywiad yn hanes y nofel Gymraeg, ac mae o'n ddadeni sydd wedi bod ar droed ers blynyddoedd lawer. Mae ymddangosiad Caersaint, nofel newydd Angharad Price, ddechrau'r wythnos, yn awgrymu'n gryf fod y dadeni hwnnw am barhau. Wn i ddim beth sydd i'w gyfrif am hyn ond fe ddadleuwn i fod yna fwy o fywyd, a hynny o gryn dipyn, yn y nofel Gymraeg heddiw nac sydd yn ein barddoniaeth a'n drama. Nid fy mod i'n eu\ndifrio nhw o gwbwl. Ac mae croeso i'r beirdd a'r dramodwyr anghytuno a hyn ar ddiwedd y cyflwyniad.\nAr ôl y rant yna dyma droi yn ôl at Mr Blaidd:\nMae'r nofel wedi ei gosod yn y dyfodol agos ac yn adrodd hanes Fflur sydd wedi dod o gefn gwlad Cymru i Gerddi Hwyan ( ardal Valleywood ger Penybont ar Ogwr) i chwilio am ei hefaill ddiflanedig, lofruddiedig, Ffion. Yno mae'n dod ar draws puteiniaid, gwerthwyr cyffuriau a phlismyn a gwleidyddion llwgwr. Mae hon yn stori, fel rhai eraill Llwyd Owen sydd yn mynd â ni i ddyfnderoedd tywyll yr is ymwybod gan ganolbwyntio ar ddrygioni dyn. Ond yn gwneud hynny gyda dôs go helaeth o hiwmor tafod ym moch. Mae'n ddiddorol sylwi sut y mae'r awdur yn hoff o ddarlunio pobl draddodiadol ddrwg fel y puteiniaid a'r gwerthwr cyffuriau fel rhai sy'n meddu ar dipyn o ddaioni tra yr ystyrir hoelion wyth cymdeithas, pobl fel y maer yr heddlu a'r dynion busnes yn bwdr .\nNofel dditectif ydy hi (neu o leiaf mae'n defnyddio fformat y nofel dditectif). Mae hi hefyd yn defnyddio ein hwiangerddi fel sgaffaldiau i gynnal y stori. Dyna i chi Mr Blaidd, Hugan Fach Goch, Hen Fenyw Fach Cydweli (cyffuriau yw ei losin du) ar ddau gi bach Efrog Efans ac Alban Owen (Yorkshire Terrier a Scottish Terrier, am wn i?). Heb anghofio wrth gwrs am y ceffyl a'r Badell Ffrio, y caffi lle mae digon o fwyd seimllyd i'w gael. A fydda i byth eto, ar ôl darllen y nofel hon yn gallu meddwl am 'Dacw Mam yn Dwad' fel pennill diniwed ar ôl iddo gael ei defnyddio fel teitl i ffilm bornograffig. Ond mae'r cyfan yn ein hatgoffa fod yna, o bosibl. gefndir digon tywyll i'n hwiangerddi a'n straeon plant. Ac mae'r mae'r defnydd hwn o hwiangerddi yn sicr yn ychwannegu at gryfder y nofel.\nCryfderau eraill y nofel:\nMae hi wedi cael ei galw yn 'gampwaith naratif'ac yn 'romp gynhyrfus o whodunit'. Ac yn sicr mae Llwyd Owen yn adroddwr stori egniol. Mae rhywun yn troi'r tudalennau yn gyflym iawn ac yn ysu am gael gwybod beth sy'n digwydd nesaf. Rwy'n credu i rhywun yn y Cylch Darllen gyffelybu'r awdur i Raymond Chandler. Hefyd fe alwodd rhywun y nofel yn 'pulp fiction Cymraeg'. Ond gan nad ydw i wedi darllen Chandler nac rhyw lawer o pulp fiction chwaith dydw i ddim yn meddwl fod modd i mi ymhelaethu ar hyn.\nI'r rhai ohonoch chi sydd am fywiogi eich bywyd rhywiol, mae yna nifer o gyfeiriadu yn y nofel at arferion a allai fod o gymorth yn hyn o beth.\nAr ôl dweud fod yma stori dda, wn i ddim i ba raddau mae'r cymeriadau yn argyhoeddi. Hen Fenyw Fach Cydweli oedd un o'r cymeriadau cryfaf yn bendant ac roedd Alban ac Efrog fel pe wedi camu allan o'r nofel dditectif glasurol debygwn i, er nad oedd pawb yn y cylch darllen wedi eu hargyhoeddi ganddynt.\nY prif gymeriad sy'n achosi fwyaf o benbleth. Fflur yw honno. Mae hi yn teithio o gefn gwlad Cymru i Gerddi Hwyan i chwilio am ei chwaer. Dydy hi erioed wedi gadael cartref o'r blaen. Ond mewn llai na phedair awr ar hugain mae hi yn cael ei threisio, yn gweld ei threisiwr yn cael ei ladd(neu'n hytrach yn ei ladd ei hun), yn cysgu ar lawr tŷ bach cyhoeddus, ac ar ôl tamed o frcwast seimllyd yn gweithio drwy'r dydd mewn caffi. Yn fuan wedyn mae hi'n cychwyn ar berthynas lesbiaidd gynhyrfus efo Yvonne ei lletywraig a'i chydweithwraig cyn mynd allan i chwilio am ei chwaer. Ar ôl darganfod fod ei chwaer wedi ei lladd prin ei bod hi'n dangos unrhyw emosiwn na galar. Ac mae hynny yn sicr yn wendid. Er, mae'n rhaid dweud mai ymhell ar ôl i mi ddarllen y nofel y gwnaeth hyn fy nharo. Roeddwn i yn mwynhau'r stori ormod i feddwl am hyn pan yn ei darllen am y tro cyntaf.\nMae rhai wedi cwyno am fod y diweddglo yn rhagweladwy. Wn i ddim a bod yn onest. Ond, mae'n rhaid dweud i mi gael fy siomi braidd o sylweddoli pwy oedd Mr Blaidd. Roeddwn i wedi disgwyl iddo fod yn gymeriad llawer mwy egostig. Ond, dyna ni, cymeriadau tuenus yn hytrach na dieflig ydy'r rhan fwyaf o ddrwg weithredwyr. A dydw i ddim yn meddwl mai datrysiad y dirgelwch ydy hanfod y nofel. Fel y dywedais i o'r blaen defnyddio'r stori dditectif fel ffrmwaith mae'r awdur ac mae'r diweddglo er tegwch yn ddigon cyffous.\nGair am dafodiaith. Wel, does yna ddim tafodiaith. Mae pawb yn siarad yr un fath. Er fod Fflur wedi dod yr holl ffordd o'i chartref, Coed Sycharth (sydd mae'n rhaid, rhywle ar y ffin rhwng Sir Drefaldwyn a Sir Ddinbych) mae hi'n siarad yn union yr un fath o thrigolion Gerddi Hwyan gan milltir o'i chynefin. Hefyd fe ddywedir fod un o'r ditectifs er yn dod o'r gogledd, wedi colli ei dafodiaith. Ffordd rwydd iawn o oresgyn y broblem dafodieithol!\nOnd iaith yn hytrach na thafodiaith y nofel, aeth a bryd y Cylch Darllen gyda nifer yn tybio fod yna olygu chwyrn wedi bod. A'r cyfan mae'n siwr yn bradychu ein hobsesiynau dosbarth canol ni gyda gramadeg. Er hynny mae rhywun wedi galw ei iaith yn 'Gymraeg cyhyrog – with extra English' Ar yr un pryd mae rhywun arall wedi mynnu fod darnau helaeth o'r nofel wedi eu cyfieithu yn uniongyrchol o'r Saesneg, ac mae priod ddulliau a gyfieithwyd o'r Saesneg yn amlwg yn y gwaith (mae yna un yn y frawddeg gyntaf os cofiaf yn iawn). Ond i fi yn bersonol mae dawn adrodd stori yr awdur yn goresgyn hyn. Er hynny, fe awgrymodd rhywun yn y Cylch Darllen, pe bai gafael yr awdur ar y Gymraeg yn sicrach, yna fe fyddai ei ddychan o bosibl yn finiocach hefyd.\nFe holodd un darllenydd os oedd yma ymdrech fethiannus at ysgrifennu'n alegoriaidd. Efalli mai am fod yr awdur yn gwneud defnydd o hwiangerddi y dywedwyd hyn - a bod hynny mewn ffordd yn gwneud i ni chwilio am ystyr ddyfnach i'r stori. Ond mynd i'r gwellt braidd wnaeth y drafodaeth fan hyn, ac ni chafwyd fawr o oleuni ar y pwnc arbennig yna.\nUn peth wnaeth fy nharo i wrth chwilio am gyfeiriadau at y nofel ar y we oedd fod yna ymatebion eithriadol o bositif iddi gan ddysgwyr, yn arbennig. Roedd pawb hefyd wedi ei mwynhau (er fod ambell un yn dweud fod rhai o'i nofelau blaenorol yn rhagori). Fy hun, roeddwn i'n ofni fod yr awdur yn dechrau chwythu ei blwc gyda'r Ergyd Olaf ond iddo gael ail wynt o rhywle gyda Mr Blaidd.\nRydw i'n meddwl fod Llwyd Owen yn awdur pwysig. Fe ddywedwn i mai fo yw'r nofelydd Cymraeg cyntaf i deimlo'n gyfforddus yng Nghaerdydd. Pobol ddwad i Gaerdydd ydy Goronwy Jones (Dyddiadur Dyn Dwad) a Sion Eirian (Bob yn y Ddinas). Yn wahanol iddyn nhw mae traed Llwyd Owen yn ddwfn yng nghoncrid y brifddinas, ac mae hynny yn rhoi naws cwbwl arbennig i'w waith. A does ond gobeithio y bydd o'n dal ati i ysgrifennu nofelau fel Mr Blaidd.


Gêm yn y pen Ar-lein. Chwarae am ddim\nGêm yn y pen\nWedi chwarae: 960\nChwaraewch y gêm yn y pen Ar-lein:\nGêm Disgrifiad yn y pen\nChi - ferch ydych yn ofni o bopeth. A oes gennych farch trusty sy'n fy caru gymaint ag y byddwch yn ei wneud. Byddwch yn newid eich hun, eich arddull a delwedd. . Chwaraewch y gêm yn y pen ar-lein.\nNodweddion technegol y gêm yn y pen\nGêm yn y pen Ychwanegodd: 18.07.2012\nMae'r gêm yn cael ei chwarae: 960 amser\nGêm Rating: 5 allan 5 (10 amcangyfrifon)\nGemau fel y gêm yn y pen\nLawrlwytho gêm yn y pen\nEmbed y gêm yn y pen ar eich gwefan:\nyn y pen\nI fewnosod y gêm yn y pen ar eich gwefan, copïwch y cod a gludo yn y cod html ar eich safle. Hefyd, os ydych yn hoffi y gêm yn y pen, copi ac anfon y ddolen i ffrind neu eich ffrindiau, yn rhannu'r gêm gyda'r byd!\nGyda'r gêm yn y pen, hefyd yn chwarae yn y gêm:


Ymddiriedolaeth GIG Gwasanaethau Ambiwlans Cymru | Cysylltau defnyddiol\nLleoliad Cyfredol > Croeso > Gwybodaeth Defnyddiol > Cysylltau defnyddiol\nMae yna nifer o wefannau sy’n benodol i blant a phobl ifanc. Cliciwch ar y cyswllt isod i weld y wefannau.\nhttp://www.carmarthenshireyouth.co.uk/cym/ yw wefan newydd sbon ar gyfer pobl ifanc yn benodol yn Sir Gaerfyrddin. Gallwch chi greu eich proffil eich hun ac ysgrifennu erthyglau eich hun neu roi gwybod i bobl am ddigwyddiadau sydd i ddod. Unwaith y byddwch wedi gorffen ysgrifennu ar y wefan, gallwch lwytho ffotograffau, fideos neu gerddoriaeth.\nByddwch yn greadigol: creu fideos, tynnu lluniau, ac efallai yn cael sylw ar wefan CLIC cenedlaethol. Gallwch ysgrifennu mewn gwirionedd am unrhyw beth!\nYoung Minds yw'r unig elusen genedlaethol yn y DU sy'n ymrwymo i wella lles emosiynol ac iechyd meddwl plant a phobl ifanc a grymuso a'u rhieni a'u gofalwyr.\nCliciwch y cyswllt uchod i gael mwy o wybodaeth sydd ar eu gwefan.\nGwirVol - www.gwirvol.org/cy\nMae GwirVol yn bartneriaeth amrywiol unigryw yng Nghymru, ar gyfer hyrwyddo, cefnogi a hybu gwaith gwirfoddol ieuenctid, dan arweiniad safbwyntiau pobl ifanc drwy gyfrwng ein partner GwirForce sydd hedyf dan arweiniad pobl ifanc.\nCliciwch ar y cyswllt uchod i gael fwy o wybodaeth a ffeindio allan sut gallwch gymryd rhan mewn gwirfoddoli.\nRhestr A-Z o sylweddau sy'n egluro eu hymddangosiad a'u defnyddiad, effeithiau, siawns o ddod yn ddibynnol arno, risgiau iechyd a chyfraith y DU.\nGallwch gysylltu â FRANK am gyngor a chymorth trwy e-bost, neges testun neu dros y ffôn. Rhif ei llinell gymorth yw 0800 77 66 00, sydd ar gael 24 awr y dydd, 365 diwrnod y flwyddyn.\nGOSH - www.gosh.org\nYsbyty Great Ormond Street yw Ysbyty Plant fwyaf yn y DU, sy'n edrych ar ôl plant sâl. I ddysgu am gyflyrau iechyd gwahanol, beth mae'n fel i aros yn yr ysbyty a chlywed storion plant arall, cliciwch y cyswllt uchod..\nGweledigaeth NSPCC yw diwedd ar greulondeb i blant yn y DU. Maent yn ymgyrchu i newid y gyfraith, yn darparu llinell gymorth Childline a NSPCC, cynnig cyngor i oedolion a llawer mwy.\nRhif llinell gymorth NSPCC yw 0808 800 5000, gallwch ei gysylltu â rhif hwn os ydych yn pryderu am blentyn.\nMae Childline yn wasanaeth cwnsela i blant a phobl ifanc. Gallwch gysylltu â Childline am unrhyw beth - does dim problem sydd yn rhy fawr neu'n rhy fach. Os ydych yn teimlo'n ofnus neu allan o reolaeth neu dim ond eisiau siarad â rhywun, gallwch gysylltu â Childline.\nRhif llinell gymorth Childline yw 0800 1111. Ewch i'w gwefan i gael gwybod ffyrdd eraill y gallwch gysylltu â'r gwasanaeth.\nYoung Carers net yw gwefan a gwasanaeth cymorth ar-lein ar gyfer pobl ifanc sy'n 18 oed ac iau yn y DU, sy'n helpu i ofalu am rywun yn eu teulu sydd â salwch, anabledd, dibyniaeth ar gyffuriau/alcohol neu gyflwr iechyd meddwl.\nCLIC Ar-lein - www.cliconline.co.uk\nSianel ar-lein a chylchgrawn chwarterol sy'n cynnig gwybodaeth, newyddion a chyngor i bobl ifanc 11-25 oed yng Nghymru. Gwybodaeth am ystod eang o bynciau a materion a gwybodaeth am ble i gael cymorth yn eich ardal leol.\nBullies Out - www.bulliesout.com\nMae'r sefydliad yn darparu cymorth, cefnogaeth a gwybodaeth i unigolion, ysgolion, lleoliadau ieuenctid a chymunedol sydd wedi eu heffeithio gan fwlio. Mae hefyd ganddynt fentoriaid ar-lein sydd ar gael bob dydd i sgwrsio mewn amgylchedd diogel, sicr fforwm ar-lein am unrhyw bryderon fwlio.\nMeddwl eich fod yn gwybod - www.thinkuknow.co.uk\nAr y wefan yma gallwch ffeindio'r wybodaeth ddiweddaraf am wefannau hoffech ei ymweld â, ffonau symudol a thechnoleg newydd. Ffeindio allan beth sydd yn dda, beth sydd ddim yn dda a beth allwch wneud amdano.\nConwy Ifanc - www.youngconwy.com\nMae hwn yn wefan hygyrch iawn sy'n cwmpasu ystod eang o faterion yn glir iawn a anelir at ei gynulleiddfa darged. Mae'n cael ei rhannu mewn i ddau wefan, Conwy Ifanc 1 sydd ar gyfer "plant bach a'i rhieni" a Conwy Ifanc 2 sydd ar gyfer "Pobl yn ei harddegau".\nBeat Cymru - https://www.b-eat.co.uk\nMae Beat yn darparu llinellau cymorth, cymorth ar-lein ac mae yna rwydwaith o grwpiau hunan-gymorth ar draws y DU, i helpu oedolion a phobl ifanc yn y DU i guro eu hanhwylderau bwyta.\nNDCS Buzz www.buzz.org.uk\nMae gefan Buzz ar gyfer Plant a Phobl Ifanc. Ar y wefan gallwch chwarae gemau, gwneud ffrindiau newydd, darllen am dopigau diddorol a gofyn cwestiynnau.\nBrook - www.brook.org.uk\nGwybodaeth gyfrinachol, am ddim i bobl o dan 25. Gallwch hefyd ffonio Brook ar 0808 802 1234.\nRhowch eich adborth i ni


Caiacio ar Afonydd Gogledd Cymru\nMae’r dŵr ffo o fryniau, mynyddoedd a chorsydd sbyngaidd Eryri yn llifo’n rhydd i nentydd ac afonydd sy'n ymdroelli trwy ddyffrynnoedd llydan, ceunentydd cul a dyfnentydd cyflym. Mae'r afonydd yn ymlwybro i gyfeiriad y môr trwy goedwigoedd a chreigiau.\nO dan unrhyw amgylchiadau, ac eithrio sychderau, bydd yr afonydd yn llifo, ac maent yn cynnig unrhyw fath o her y gallech ei dychmygu. Gellir mwynhau aberoedd tawel, yn cynnwys Afon Conwy o Dal y Cafn i Gastell Conwy, ac Afon Mawddach o Benmaen-pŵl i Abermaw. Mae Afon Dwyryd sy’n llifo o Lan Ffestiniog i Borth y Gest yn afon drawiadol, ac mae’n mynd heibio pentref Eidalaidd Portmeirion. Peidiwch â chael eich cipio’n garcharor...\nGellir canfod dyfroedd gwyllt gradd 2/3 clasurol yn rhan uchaf Afon Llugwy, yn cychwyn ym Mhlas y Brenin, ac i fwynhau rhywbeth mwy parhaus a dibynadwy, ewch ar Afon Tryweryn o Argae Llyn Celyn i lawr i'r maes gwersylla. Rheolir llif dŵr yr afon hon, felly holwch i weld ei bod yn llifo cyn mynd yno!\nI roi cynnig ar badlo anodd di-baid, bydd Afon Ogwen yn ei llifeiriant llawn yn cynnig her Gradd 4/5 difrifol iawn, ac mae’n ddwys iawn ar ei hyd, ac yn cynnig seibiant mewn rhannau byr yn unig.\nI’r sawl sy’n ceisio heriau mwy eithafol, fe gewch hynny yn rhan Ffos Anoddun Afon Conwy, sy’n geunant cul â disgynfeydd. I fwynhau antur hynod gyffrous mewn ceunant, ewch i ran isaf Afon Prysor ger Maentwrog yn rhan ddeheuol y Parc Cenedlaethol. Ewch i gael golwg ar y rhaeadr ger rheilffordd yr Wyddfa ychydig y tu allan i Lanberis (Gol. yna, gwnewch esgusodion ac ewch i’r dafarn).


Sut i gyfrif rhifau tudalennau ffeiliau Pdf yn Excel?\nOs oes sawl ffeil Pdf mewn ffolder benodol, nawr, rydych chi am arddangos yr holl enwau ffeiliau hyn mewn taflen waith, a chael rhifau tudalennau pob ffeil. Sut allech chi ddelio â'r swydd hon yn Excel yn gyflym ac yn hawdd?\nCyfrif rhifau tudalennau ffeiliau Pdf o ffolder mewn taflen waith gyda chod VBA\nEfallai mai'r cod VBA canlynol a all eich helpu i arddangos yr holl enwau ffeiliau Pdf a'u rhifau pob tudalen mewn taflen waith, gwnewch fel hyn:\n1. Agorwch daflen waith lle rydych chi am gael y ffeiliau Pdf a rhifau'r tudalennau.\n2. Daliwch i lawr y ALT + F11 allweddi, ac mae'n agor y Microsoft Visual Basic ar gyfer Ceisiadau ffenestr.\nCod VBA: Rhestrwch yr holl enwau ffeiliau Pdf a rhifau tudalennau yn y daflen waith:\n4. Ar ôl pasio'r cod, ac yna pwyswch F5 allwedd i redeg y cod hwn, ac a Pori ffenestr wedi'i popio allan, dewiswch y ffolder sy'n cynnwys y ffeiliau Pdf rydych chi am eu rhestru a chyfrif rhifau tudalennau, gweler y screenshot:\n5. Ac yna, cliciwch OK botwm, mae holl enwau ffeiliau Pdf a rhifau tudalennau wedi'u rhestru yn y daflen waith gyfredol, gweler y screenshot:


Fauteuils Meubles Modernes - Actions fuites piscines\nByddwch hefyd am sicrhau bod ganddo le storio ar gyfer eich cydrannau. Les enfants de la famille et de la famille et de la famille et de la santé et de l'infirmière et de l'infirmière et de l'infirmière ont participé à une étude sur les droits de l'homme. Mae yna nifer o ardystiadau o gwmpas, mae llawer ohonynt yn dda. Fodd bynnag, yr ardystiad FSC yn arbennig yn cael ei barchu yn rhyngwladol ar gyfer rheoli coedwigoedd. Wrth brynu dodrefn newydd neu ddodrefn, gwnewch yn siŵr bod yr holl droriau un cabinet drysau et le gweithio'n iawn cyn prynu.Edrych ar opsiynau lluosog a defnyddio'r darnau fel y byddech yn y cartref. Il y a quelques années, je n'ai plus de temps à faire. Byddwch wedyn yn fwy hyderus yn eich penderfyniad. Wrth siopa ar gyfer dodrefn swyddfa yn y cartref, yn ystyried faint gwirioneddol harwynebedd ei angen arnoch. Ydych chi'n hoffi cael lle i ledaenu allan papurau. Neu an ydych yn fwy finimalaidd, gyda dim et gliniadur ac argraffydd multifonction gyd-yn-un.Os oes unrhyw beth nad yw'n gweithio, gael ei drwsio cyn prynu. Wrth benderfynu ar eich cyllideb ar gyfer dodrefn, ystyried oes ddisgwyliedig y darn. Fframiau alwminiwm ysgafn neu ddarnau gronynnau yn debygol llawer est o ran pris, ond hefyd yn is o ran disgwyliad oes. Pren trwm, dodrefn solet yn para llawer hirach, er ar fuddsoddiad cychwynnol uwch. Pa mor hir ydych yn bwriadu i fod mewn cartref yn gallu ffactor yn hefyd.Dilynwch hyn yn Erthygl Great Ynglŷn Dodrefn i'ch Helpu Chi Mae pawb yn gwybod dodrefn yn bwysig, waeth beth yw arddull. Ond nid yw pawb yn gwybod sut i fynd ati i brynu darnau dodrefn hanfodol ac yn ddrud hynny. Os hoffech chi gael mwy est eich arian y tro nesaf y byddwch yn prynu dodrefn, edrychwch ar y cyngor canlynol. Os ydych am arbed arian wrth amnewid dodrefn, dylech edrych i mewn i brynu dodrefn eiddo yn flaenorol.


Rydym wedi mabwysiadu’r Drwydded Llywodraeth Agored: datblygwyr – unrhyw syniadau? – Monmouthshire Blog\nFebruary 22, 2012 February 22, 2012 monmouthshirecc\nRydym wedi mabwysiadu’r Drwydded Llywodraeth Agored: datblygwyr – unrhyw syniadau?\nGall datblygwyr a dinasyddion sydd am greu ‘apps’ defnyddiol i wella bywydau pobl, gyrchu a defnyddio data ar wefan Cyngor Sir Fynwy.\nMae telerau trwyddedu ein gwefan wedi newid i Drwyddedu Llywodraeth Agored. Sir Fynwy yw’r cyngor cyntaf yng Nghymru i wneud hyn.\nMae hyn yn golygu y gall unrhyw un ddefnyddio’r wybodaeth ar wefan Cyngor Sir Fynwy. Mae pobl yn rhydd i:\n• gopïo, cyhoeddi, dosbarthu a throsglwyddo’r wybodaeth;\n• addasu’r wybodaeth;\n• datblygu’r wybodaeth mewn ffordd fasnachol er enghraifft, drwy ei chyfuno â gwybodaeth arall, neu ei chynnwys yn eich cynnyrch neu gymhwysiad eich hun.\nBydd datblygwyr a phartïon eraill ar draws y byd sydd â diddordeb, yn medru defnyddio’r data sydd ar gael ar wefan y cyngor am ddim i greu cymwysiadau sydd o werth dinesig ac yn medru gwella bywydau pobl.\nMeddai’r Cynghorydd Bob Greenland, Aelod Cabinet dros gyfathrebu:\n“Dyma ein cam cyntaf tuag at ddyfod yn awdurdod ‘data agored’ a’r awdurdod cyntaf yng Nghymru i gymryd y cam hwn.\nCredwn y dylai gwybodaeth nad yw’n sensitif fod yn rhydd i’w defnyddio, a gan mai ein trethdalwyr sydd wedi talu am y data hwn, mae’n eiddo iddynt. Mae’r fath symudiad yn dangos cefnogaeth tuag at y gymuned fusnes technoleg a fyddai o bosib am ddefnyddio’r wybodaeth mewn cymwysiadau gwe. ”\nTim MacDermott, Rheolwr Gwasanaethau Cwsmeriaid y cyngor fu’n arwain y newid.\n“Trwy sicrhau fod yr wybodaeth yn agored mae iddi ail bwrpas a daw yn fwy defnyddiol.\nMae data agored yn ein helpu gyda’n nod i fod yn gorff agored a thryloyw. Mae’n ddyddiau cynnar, felly nid yw’r data ar ein gwefan bob amser yn ymddangos mewn fformat cyfeillgar, rydym felly yn gwahodd y gymuned datblygu i nodi’r setiau data sydd o ddiddordeb iddynt hwy a rhoi gwybod i ni sut yr hoffent i ni gyflwyno’r wybodaeth honno.\nBydd cael syniad ynghylch y ffordd orau i gyflwyno gwybodaeth yn ein helpu i ddysgu sut i wneud yr wybodaeth yr ydym yn ei gyflwyno yn fwy defnyddiol.”\nDatblygwyr: a fyddwch cystal â chynnig syniadau drwy roi sylwadau ar y blog hwn!\nMae telerau llawn y Drwydded Llywodraeth Agored ar http://www.nationalarchives.gov.uk/doc/open-government-licence/\nPrevious Severnside Total Place; have your say\nNext Your places, your way: livebog


Coed Coffa’r Groes Goch, Llandrindod - History Points\nCoed Coffa’r Groes Goch, Llandrindod\nPlannwyd y rhes o goed fan hyn, sydd ar ongl gywir i Princes Avenue ym 1946 i goffáu ymdrechion cymunedau gwledig Prydain i godi arian at y Groes Goch. Plannwyd naw coeden ar ffurf groes. Bu’n rhaid torri dwy goeden dderw lawr yn 2010 gan eu bod yn dioddef o haint ffyngaidd ac fe blannwyd coed newydd yn eu lle.\nMae plac metal ger y ffordd yn cofnodi’r £9m a godwyd gan gymunedau gwledig Prydain at Gronfa Amaeth y Groes Goch yn yr Ail Ryfel Byd. Cyfrannodd Sir Frycheiniog a Sir Faesyfed £35,467 - sy’n gyfwerth ag £1.5m mewn arian heddiw!\nCafodd y Gronfa Amaeth ei chefnogi gan fwy na 18,000 o bwyllgorau codi arian mewn ardaloedd gwledig. Roedd y cynlluniau’n cynnwys ardollau gwirfoddol roedd cynhyrchwyr llaeth yn eu talu’n ogystal â’r cynllun casglu “ceiniogau gwledig”. Trefnai llawer o ysgolion “glybiau winwns” ble roedd plant yn gwerthu winwns yr oeddynt yn eu tyfu ar gyfer y lluoedd arfog ac yn rhoi’r elw i’r gronfa honno.\nRoedd trigolion Sir Faesyfed hefyd yn codi arian at y Groes Goch yn ystod y Rhyfel Byd Cyntaf. Ym mis Rhagfyr 1916, er enghraifft, cynhaliodd ffermwyr ardal Llandrindod ocsiwn yn y Grand Pavilion a gododd mwy na chan punt (cyfwerth â £8,000 mewn arian heddiw), yn bennaf at Y Groes Goch. Aeth y gweddill i’r Groes Las, a fu’n gofalu am geffylau rhyfel clwyfedig.\nRoedd y Groes Goch yn rhedeg ysbytai cynorthwyol yn Llandrindod yn ystod y rhyfel. Trafodwyd cynlluniau ar gyfer yr ysbyty cyntaf ar 7 Awst 1914, y diwrnod cyn i’r rhyfel ddechrau. Ym 1915 penderfynodd Y Groes Goch symud ei hysbyty yn Llandrindod i westy ffynnon yr Highland Moors.\nSefydlwyd Y Groes Goch yn Y Swistir ym 1863 gyda’r bwriad o roi cymorth amhleidiol i filwyr a oedd wedi’u hanafu. Lansiwyd y Gymdeithas Genedlaethol Brydeinig ar gyfer Cymorth i’r Glwyfedig mewn Rhyfel ym 1870. Cafodd ei hailenwi’n Y Groes Goch Brydeinig ym 1905.


Mae cefnogi ein system imiwnedd a sicrhau bod y corff ar ei orau er mwyn ymladd yn erbyn afiechyd o'r pwys mwyaf ar hyn o bryd. A beth sy'n digwydd? Cydbwysedd yw popeth!\nMae deiet cytbwys iach yn ein helpu i gynnal pwysau iach, yn helpu i leihau'r risgiau o ddatblygu afiechydon, ac mae bwyta'r bwyd iawn yn rhoi digon o egni i ni fod yn ffit, yn weithgar ac yn ein helpu i fwynhau bywyd.\nMae pob un ohonom wrth ein boddau â 'diwrnod twyllo' ac ni ddylem wrthod ein hoff ddanteithion bob tro – ond cofiwch, cymedroldeb piau hi! Gwneud dewisiadau ffordd o fyw iach trwy fwyta bwydydd maethlon a chael digon o ymarfer corff a chwsg yw'r ffyrdd pwysicaf o hybu a chynnal system imiwnedd gref.\nRhowch gynnig ar y bwydydd, fitaminau ac awgrymiadau llesiant canlynol er mwyn i chi deimlo ar eich gorau:\nMae fitamin A, C, sinc a haearn yn faetholion sylfaenol o ran cefnogi eich system imiwnedd. Maent yn helpu i gynyddu cynhyrchiad celloedd gwyn y gwaed ac maent yn wrthocsidyddion gwych. Ein hoff fwydydd sy'n llawn maetholion?\nLlenwch eich dysgl ffrwythau a'ch drôr llysiau â ffrwythau fel ciwis, orenau, mefus, mafon a llysiau lliwgar fel tomatos, pupurau a llysiau gwyrdd tywyll.\nMae fitamin A yn fitamin hydawdd mewn braster sy'n chwarae rhan hanfodol yn cynnal y golwg, twf y corff, y ffordd mae’r system imiwnedd yn gweithio ac iechyd atgenhedlu. Felly, y tro nesaf y byddwch chi yn yr archfarchnad, gwnewch yn siŵr eich bod yn prynu digon o wyau, llaeth, moron, tatws melys, pwmpen, llysiau deiliog gwyrdd tywyll a sbigoglys. \nMae sinc yn fwyn hanfodol nad yw eich corff yn ei greu ar ei ben ei hun, felly mae'n bwysig cael digon ohono yn eich deiet. Mae sinc i'w gael yn naturiol mewn amrywiaeth o fwydydd, fel cig, pysgod cregyn, pwmpen, hadau cywarch a sesame, cnau cashiw, cnau pîn, wyau, cêl, grawn cyflawn, madarch a siocled tywyll neu goco... Hwrê!\nMae haearn yn faetholyn hanfodol; mae'n helpu i gludo ocsigen drwy'r corff. Mae wyau, cnau cashiw, almonau, cig coch, hadau pwmpen a blodau'r haul, tofu neu tempe, corbys, ffa, ffacbys, reis brown a cwinoa yn ffynonellau gwych o haearn.\nDdim yn berson brecwast? Beth am roi cynnig ar... Smwddis! Mae smwddis yn ffordd syml a blasus o gyflwyno fitaminau a mineralau i'ch deiet. Mae rhai ffrwythau, llysiau a pherlysiau yn arbennig o uchel mewn polyffenolau – cyfansoddion planhigion sydd â manteision iechyd amrywiol, gan gynnwys cydbwyso imiwnedd. Ein hoff gynhwysion ni? Grawnffrwyth, aeron a sinsir!\nMae'r llysieuyn arbennig hwn (o'r teulu sinsir), yn wrthocsidydd, yn cydbwyso imiwnedd, yn wrthlidiol, sydd hefyd yn gwella treulio braster ac yn helpu i ddadwenwyno'r afu! Beth sydd ddim i'w hoffi? Peidiwch ag anghofio ychwanegu pinsiad o bupur du wrth goginio gyda thyrmerig er mwyn helpu gydag amsugniad.\nFitamin yr Heulwen\nMeddwl tybed pam rydych chi'n teimlo'n flinedig heddiw? Ydych chi wedi bod allan yn yr awyr agored eto? Yn union. Mae golau naturiol yn rhoi hwb i storfa fitamin D eich corff ac yn cynyddu'r lefelau serotonin yn yr ymennydd. Mae hefyd yn helpu'r corff i amsugno calsiwm a ffosffad o'n deiet – mineralau sy'n bwysig ar gyfer esgyrn, dannedd a chyhyrau iach. Felly, beth bynnag fo'r tywydd, gwisgwch eich dillad gwlanog ac ewch allan.\nMae fitamin D yn hanfodol i'n system imiwnedd! Yn ystod misoedd y gaeaf, dydyn ni ddim yn cael digon o fitamin yr heulwen, a dylem fwyta bwydydd sy'n llawn Fitamin D yn rheolaidd fel wyau, pysgod olewog, madarch a chig coch.\nDydyn ni ddim yn yfed hanner cymaint o ddŵr ag sydd ei angen ar ein cyrff, ac yn y gaeaf, rydym yn tueddu i yfed llai fyth! Mae bod wedi hydradu'n dda yn hanfodol i sicrhau bod pob system yn ein cyrff yn gweithredu'n iach – o'r galon i'r ymennydd. Ond oeddech chi'n gwybod, gall hydradu hefyd leddfu cur pen, hwyliau drwg a syrthni? Felly, ewch amdani! Trowch y tap ymlaen ac yfwch!\nPopeth yn gymedrol\nMae gan bob un ohonom ein gwendidau, p'un a yw'n bentwr o grempogau â siocled wedi'i arllwys drostynt, neu pizza tecawê gyda'r topins i gyd. A does dim byd o'i le ar fwynhau'r pwdinau blasus a'r danteithion anhygoel hyn. Ond gwnewch yn siŵr eich bod yn yfed ac yn bwyta'n gyfrifol. Gall bwyta gormod o fwydydd wedi'u prosesu, sy'n cynnwys llawer o omega 6 a siwgr fel arfer, achosi llidio.\nCymerwch ofal o'ch hun\nCofiwch, mae ein corff a'n meddwl yn gysylltiedig. Bwytwch fwyd maethlon, yfwch fwy o ddŵr, byddwch yn weithgar a mwynhewch eich cwsg. Sylwch ar ba weithredoedd iach sy'n codi eich hwyliau a gwnewch fwy ohonyn nhw.


Bronfraith - Wicipedia\nRhywogaeth: T. philomelos\nMae'r Fronfraith neu Ceiliog bronfraith (Lladin: Turdus philomelos) yn aelod o deulu'r Turdidae. Mae'n aderyn cyffredin ac adnabyddus trwy Ewrop heblaw am dde Sbaen a Phortiwgal, yn enwedig gan ei fod yn hoff o erddi.\nNid yw'r Fronfraith yn aderyn mudol fel rheol, ond mae adar o'r gogledd yn symud tua'r de yn y gaeaf. Eu prif fwyd yw pryfed, malwod ac aeron. Defnyddir carreg i dorri cregyn y malwod cyn eu bwyta, a gan fod yr aderyn yn aml yn defnyddio'r un garreg bob tro gellir gweld darnau o gregyn ar wasgar o'i chwmpas. Mae'n nythu mewn llwyni fel rheol.\nGellir gwahaniaethu rhwng y Fronfraith a Brych y Coed sy'n aderyn tebyg iawn trwy fod y Fronfraith llai na Brych y Coed ac yn fwy brown ar y pen a'r cefn lle mae Brych y Coed yn fwy llwydfrown. Mae'r gân yn adnabyddus iawn, a gellir ei hadnabod trwy fod yr aderyn yn ail-adrodd pob darn o'r gân nifer o weithiau cyn symud ymlaen i ddarn arall.\nRhai rhywogaethau yn nheulu'r TurdidaeGolygu\nCân y Fronfraith\nWedi dod o "https://cy.wikipedia.org/w/index.php?title=Bronfraith&oldid=10892620"\nLast edited on 14 Mawrth 2021, at 13:00\nNewidiwyd y dudalen hon ddiwethaf ar 14 Mawrth 2021, am 13:00.


Treisiwr yn cael ei ddedfrydu i 16 mlynedd yn y carchar | Heddlu De Cymru\nStamp amser presennol: 25/06/22 18:27:18\nTreisiwr yn cael ei ddedfrydu i 16 mlynedd yn y carchar\nMae Michael Whilding, 65 oed, a fu'n gyfrifol am dreisio plentyn a'i gam-drin yn rhywiol dros gyfnod o wyth mlynedd, wedi cael ei ddedfrydu i 16 mlynedd yn y carchar.\nCafodd Whilding, o Sain Tathan, ei ddyfarnu'n euog o 35 o achosion, gan gynnwys dau achos o drais, dau achos o ymgais i dreisio, ymosodiad anweddus ac anwedduster â phlentyn, yn dilyn treial a gynhaliwyd ym mis Mawrth.\nRoedd wedi gwadu pob honiad.\nCafwyd datganiad dioddefwr gan un o'r unigolion a dargedwyd gan Whilding, gan ddisgrifio ei phrofiad.\n"Mae'r gamdriniaeth a ddioddefais ganddo wedi effeithio ar bob agwedd ar fy mywyd, yn bennaf fy iechyd meddwl a'm hyder.\n"Fe ddygodd bopeth oddi arnaf: dygodd fy mhlentyndod, dygodd fy hyder, gwnaeth i mi deimlo'n frwnt ac yn ddiwerth.\n"Rwy'n cofio dymuno bod yn ddigon ddewr i gerdded o flaen bws neu lori er mwyn rhoi terfyn ar y peth. Roeddwn am i'm bywyd ddod i ben er mwyn gwneud yr holl boen a'r ofn ddod i ben, ac er mwyn gwneud iddo roi'r gorau i'r hyn roedd yn ei wneud i mi."\nDdydd Llun, 12 Ebrill cafodd Whilding ei ddedfrydu gan Lys y Goron Casnewydd i 16 mlynedd yn y carchar.\nMae'n rhaid iddo aros yn y carchar am o leiaf ddwy ran o dair o'i ddedfryd cyn iddo allu cael ei atgyfeirio at fwrdd parôl i ystyried ei ryddhau.\nDywedodd y Ditectif Gwnstabl Julie Lewis: “Mae Heddlu De Cymru yn cymryd pob adroddiad am drais rhywiol o ddifrif, ac nid yw byth yn rhy hwyr i roi gwybod am drosedd.\n“Mae'r ddau ddioddefwr wedi dangos cryfder a dewrder wrth roi gwybod am y troseddau hyn a rhoi tystiolaeth yn y treial. Maent wedi bod yn ysbrydoledig.\n“Rydym yn gobeithio y bydd y ffaith bod Michael Whilding wedi cael ei ddedfrydu i garchar am amser sylweddol yn rhoi rhywfaint o dawelwch meddwl iddynt, ac ymdeimlad bod cyfiawnder wedi ennill y dydd.\n“Mae cymorth ar gael i bob dioddefwr trais rhywiol, a byddem yn annog pob dioddefwr, ni waeth pryd y digwyddodd y drosedd, i roi gwybod amdani.”


OWEN , GORONWY ( 1723 - 1769 ), clerigwr a bardd ;\ng. ar Galan Ionawr 1723 mewn bwthyn ar y Rhosfawr ym mhlwyf Llanfair Mathafarn Eithaf yn sir Fôn . Yr oedd ei daid, Goronwy Owen yr eurych , a'i dad, Owen Gronw , yn rhigymwyr ac achyddion , a'i fam, Siân Parri , yn Gymraes ddiwylliedig. Pan oedd yn 10 oed aeth i ysgol a gynhelid yn Llanallgo ; yn 1734 neu 1735 i ysgol rad ym Mhwllheli , ac oddi yno yn 1741 i Ysgol y Friars , Bangor . Tan y prifathro Edward Bennet , a'i gynorthwywr Humphrey Jones , tyfodd yn ysgolhaig clasurol . Ar 20 Medi 1741 apeliodd at Owen Meyrick Bodorgan , un o ymddiriedolwyr ‘ Elusen Lewis ,’ am ysgoloriaeth i Goleg Iesu , Rhydychen , ac ar 3 Mehefin 1742 derbyniwyd ef yno fel ‘ servitor ,’ a chael ymaelodi fel aelod o'r brifysgol ar yr un dyddiad. Arhosodd ei enw ar y llyfrau (gyda bylchau) tan fis Mawrth 1748 , ond ni thrigiannodd yno, ar wahân i ychydig ddyddiau yn ystod pythefnos cyntaf Mehefin 1744 . Rhwng 1742 a 1744 bu'n ‘ usher ’ yn ysgol rad Pwllheli , a rhwng 25 Ionawr 1744-5 a 25 Tachwedd 1745 bu'n byw yn Ninbych , ac yn ‘usher’ yn yr ysgol yno. Daeth, yn ôl pob tebyg, i gysylltiad â beirdd gwlad y cylchoedd hyn. Yn Ionawr neu Chwefror 1746 urddwyd ef yn ddiacon , a chafodd guradiaeth Llanfair Mathafarn Eithaf , a chyfle i gymdeithasu â beirdd a hynafiaethwyr sir Fôn . Gorfu iddo adael a bu'n gurad yng Nghroesoswallt ac yn athro ysgol am dair blynedd; yno y priododd Elin , merch Owen a Margaret Hughes , masnachwyr pwysig. Yna symudodd yn gurad i Uppington , sir Amwythig , ac athro ysgol Donnington . Yn Donnington y lluniodd rai o'i gywyddau pwysicaf, gan gynnwys ‘ Cywydd Dydd y Farn . Drwy help William Morris aeth yn gurad i Walton , pentref yn ymyl Lerpwl , a dechreuodd ar ei waith yn Ebrill 1753 , a châi £13 am fod yn athro ysgol . Bu'n hapus yn Walton , ond yn weddol ddiffrwyth fel bardd . Ym mis Medi 1755 gadawodd Walton a throi i Lundain , gan feddwl y byddai'r Cymmrodorion yn ei gyflogi fel ysgrifennydd a chyfieithydd a thalu iddo ‘am offeiriadu yn Gymraeg ’ mewn ‘ rhyw eglwys neu Gappel unwaith bob Sul .’ Bu'r Cymmrodorion yn garedig iddo er na chafodd yr hyn a ddisgwyliai, a chafodd guradiaeth Northolt , pentref ym Middlesex , ac yma y cyfansoddodd gywyddau, a'r gorau ohonynt, sef ‘ Cywydd yn ateb Huw'r Bardd Coch o Fôn, yr hwn a roddasai glod i Oronwy. ’ Cafodd ei ficer yn Northolt , y Dr. Samuel Nicholls , gyda chydsyniad esgob Llundain , iddo swydd ysgolfeistr ysgol ramadeg yng Ngholeg William and Mary , Williamsburg , yn Virginia , a chychwynnodd ar ei waith tua 9 Ebrill 1748 , ac yr oedd hefyd, yn ôl pob tebyg, yn ‘ Professor of Humanity ’ (h.y. Lladin ) yn yr un coleg. Cyn diwedd yr haf cyntaf priododd â Mrs. Clayton , chwaer llywydd y coleg, ond bu hi farw o fewn blwyddyn. Ymddiswyddodd o'r coleg, a chynnig am fywoliaeth S. Andrews , Brunswick County , Virginia , ar 25 Awst 1760 , a'i chael ymhen blwyddyn, ac yno y bu tan ddiwedd ei oes. Yn 1761 prynodd blanhigfa i dyfu cotwm a thybaco , ac yn 1763 priododd â Joan Simmonds , ei drydedd wraig. Bu f. ddechrau mis Gorffennaf 1769 , a chladdwyd ef yn eiblanhigfa.\nCeir copïau o gywyddau a llythyrau gan Goronwy Owen mewn llawysgrifau yn yr Amgueddfa Brydeinig a'r Llyfrgell Genedlaethol ; dywedir fod llawysgrif o'i waith yn aros yn sir Fôn . Ymddangosodd tair cerdd o'i waith yn Dewisol Ganiadau yr Oes Hon , 1759 ; ceir bron y cwbl o'i gerddi yn Diddanwch Teuluaidd , 1763 ; y mae pump na cheir yn Diddanwch Teuluaidd yn Corph y Gainc , 1810 ; ychwanegwyd y pump at y caneuon eraill yn ail argraffiad Diddanwch Teuluaidd , 1817 . Cyhoeddodd John Jones , Llanrwst , argraffiad o weithiau Goronwy Owen yn 1860 , sef Gronoviana ; y Parch. Robert Jones , Rotherhithe [q.v.] , argraffiad yn 1876 , ac Isaac Foulkes [q.v.] , Holl Waith Barddonol Goronwy Owen yn 1878 . Ymhlith yr argraffiadau diweddaraf o weithiau Goronwy Owen ceir ‘ Cyfres y Fil ,’ 1902 ; Cywyddau Goronwy Owen , W. J. Gruffydd , 1907 ; Y Farn Fawr … a Dinistr Jerusalem; Clasuron Llenyddiaeth Cymru ; ‘ Cyfres yr Ysgol Haf Gymreig ,’ 1907 . Ymddangosodd ‘ Marwnad Lewis Morris ’ yn Almanac Gwilym Howel , 1770 , a llythyrau Goronwy Owen yng Ngreal Llundain , y Cambrian Register , y Cambro-Briton , Y Gwyliedydd , ac y mae erthyglau ar Oronwy Owen yn y gwahanol gylchgronau.\nY Beiriniad , iv, v, vi;\nTrafodion Anrhydeddus Gymdeithas y Cymmrodorion , 1922-3 ;\nY Cymmrodor , xliii;\nThe Letters of Goronwy Owen (1723–69) (1924) (gol. J. H. Davies ), 1924 ;\nSaunders Lewis , A School of Welsh Augustans being a study in English influences on Welsh literature during part of the 18th century (Wrecsam, 1924) , 1924 ;\nD. Gwenallt Jones , 1947 , Blodeugerdd o'r Ddeunawfed Ganrif detholiad o farddoniaeth glasurol y ganrif (Caerdydd, 1935, 1936, 1938, 1947) , 1947 ;\n‘Glan Rhyddallt,’ Goronwy'r Alltud (Lerpwl, 1947) , 1947 .\nOWEN , GORONWY ( Bywg. , 662)\nYn 1758 (nid 1748 ) y cychwynnodd ar ei waith yn Williamsburg .


Sesiynau gweithgareddau'r haf i blant Powys yn llwyddiant mawr - Powys\nSesiynau gweithgareddau'r haf i blant Powys yn llwyddiant mawr\nCynhaliwyd sesiynau gweithgareddau'r haf i blant ar draws Powys dros wyliau'r haf i blant rhwng 5 a 16 oed.\nCynhaliwyd y sesiynau a gomisiynwyd gan Wasanaethau Plant Cyngor Sir Powys yn unol â chanllawiau Covid-19 Llywodraeth Cymru, bob prynhawn yn ystod yr wythnos am bump wythnos mewn wyth lleoliad ar draws y sir.\nTrwy weithio gyda phartneriaid megis PAVO, Freedom Leisure, Yr Urdd ac Activ8, cafwyd sesiynau Cymraeg a Saesneg.\nDywedodd y Cynghorydd Rachel Powell, Aelod Cabinet ar Wasanaethau Plant: "Mae'n braf gweld bod y sesiynau hyn dros yr haf wedi bod yn llwyddiant mawr. Daeth dros 2,100 o blant i'r sesiynau hyn dros gyfnod o bump wythnos ac o'r sylwadau a gafwyd mae'n swnio fel bod pawb wedi cael tipyn o hwyl."\nCafodd y gweithgareddau creadigol, hwyliog yn yr awyr agored eu strwythuro a'u trefnu i sicrhau fod y plant yn cadw'n brysur yn feddyliol ac yn gorfforol dros y sesiynau. Roedd hyfforddwr yn arwain pob gweithgaredd gyda'r plant yn gweithio ac yn chwarae gyda'i gilydd er mwyn sicrhau bach o normalrwydd cyn mynd nôl i'r ysgol.\nRoedd ymateb rhieni, gofalwyr a'r bobl ifanc eu hunain yn bositif. Yn ôl un rhiant: "Diolch i bawb oedd yn gysylltiedig â'r rhaglen. Roedd y plant angen y cyswllt cymdeithasol a'r hwyl yn fwy nag erioed. Rwy'n ei werthfawrogi'n fawr iawn."


Traddodiadau Nadoligaidd yng Nghastell Penrhyn | National Trust\nTraddodiadau Nadoligaidd yng Nghastell Penrhyn\nGwneud addurniadau traddodiadol Fictoraidd yng Nghastell Penrhyn Ymddiriedolaeth Genedlaethol\n©Ymddiriedolaeth Genedlaethol/Arnhel de Serra\nYmunwch â ni wrth inni ddathlu Nadolig traddodiadol gyda’n gilydd a dysgwch am wreiddiau Fictoraidd llawer o’n traddodiadau Nadolig ni heddiw.\nFe wnaeth y Fictoriaid newidiadau enfawr i’r ffordd rydyn ni’n dathlu’r Nadolig gan drawsnewid yr ŵyl i’r hyn rydyn ni’n ei fwynhau heddiw. Nhw wnaeth wneud y gwledda, y dathlu a’r gwerthoedd teuluol yn rhan ganolog o’r ŵyl.\n" Eleni rydyn ni’n dathlu’r dylanwad gafodd y Fictoriaid ar ein dathliadau a dyna pam rydyn ni’n eich gwahodd chi i ymuno efo ni, fel ein gwesteion, y Nadolig yma"\nTraddodiad Paganaidd yn wreiddiol oedd defnyddio coeden binwydd fytholwyrdd i ddathlu gŵyl y gaeaf ac roedd wedi dod yn rhan o draddodiad Nadolig y bobl fawr yn Lloegr erbyn oes Fictoria.\nDechreuodd y traddodiad ddod yn fwy a mwy poblogaidd ar ôl i’r Illustrated London News gyhoeddi llun o’r teulu brenhinol yn dathlu o amgylch coeden Nadolig yn 1840. Roedd y goeden wedi ei mewnforio gan ŵr Almaenig y Frenhines Fictoria, y Tywysog Albert, o’i gartref yn Coburg.\nCyn hir roedd gan bob cartref ym Mhrydain goeden gyda chanhwyllau, da-da, ffrwythau, addurniadau ac anrhegion bach yn harddu ei changhennau.\nDaeth yn arferiad i roi anrhegion Nadolig yn y cyfnod hwn hefyd, traddodiad oedd cyn hynny’n digwydd i ddathlu’r flwyddyn newydd.\nMae anfon cardiau wedi eu gwneud eich hun wedi bod yn arferiad ers y canol oesoedd, ond fe ddaeth yn boblogaidd iawn gyda datblygiad dulliau newydd o gynllunio ac argraffu. Câi cardiau eu hargraffu gyda llun, traddodiadol erbyn hyn, o deulu yn treulio amser gyda’i gilydd, ac yn dathlu’r Nadolig o flaen y tân neu o amgylch y goeden neu’r bwrdd bwyd.\nDiwrnod San Steffan, sydd wedi ei enwi ar ôl y Merthyr Cristnogol cyntaf, yw’r enw Cymraeg am y diwrnod ar ôl y Nadolig ond dechreuwyd defnyddio’r enw Saesneg, Boxing Day, o gwmpas y cyfnod yma hefyd. Mae’r enw’n deillio o’r ffaith mai dyma’r diwrnod roedd y gweision a phobl y dosbarth gweithiol yn agor eu ‘bocsys’ o anrhegion gan y cyfoethog a’r dosbarth canol.\nMae llawer o’r traddodiadau eraill sydd mor annwyl inni heddiw wedi dechrau neu gael eu hatgyfodi yn y cyfnod yma hefyd. Yn eu mysg mae cracers Nadolig, addurniadau, gemau parlwr a hyd yn oed y twrci a’r trimins traddodiadol i’r cinio Nadolig ei hun.\nDros ein penwythnosau Nadoligaidd cewch anghofio am brysurdeb y stryd fawr a dysgu o ble mae traddodiadau’r ŵyl yn dod. Rhowch gynnig ar greu addurniadau a traddodiadol eich hun, gweld chrefftau coginio yn y Gegin Fictoraidd neu gwrando ar garolau yn y Neuadd Fawr.\nA pheidiwch â mynd adre heb flasu ein danteithion Nadolig fel y bisgedi sinsir a’n diod Penrhyn arbennig!\nTeisennau brau’r Nadolig\nMae Nadolig Penrhyn yn digwydd bob dydd Sadwrn a Sul o 24 Tachwedd i 16 Rhagfyr 2018, 11am – 4pm.\nBeth am rannu eich traddodiadau Nadolig chi efo ni? Gadewch neges ar ein tudalen Facebook neu anfonwch neges drydar gan ddefnyddio’r hashnod #TraddodiadauNadolig.\nY Nadolig yng Nghastell Penrhyn\nDewch i ddianc rhag prysurdeb tymor yr ŵyl eleni wrth i ni eich gwahodd i fwynhau Nadolig traddodiadol yn y Castell.


Sut i rwystro e-byst ateb y tu allan i'r swyddfa yn Outlook?\nWrth anfon e-bost at grŵp mawr o dderbynwyr, efallai na fyddwch yn barod i dderbyn atebion y tu allan i'r swyddfa gan nad yw'r e-byst hyn yn gwneud unrhyw synnwyr i chi. Bydd yr erthygl hon yn cyflwyno dull i chi rwystro e-byst ateb y tu allan i'r swyddfa yn Outlook.\nBlociwch e-byst ateb y tu allan i'r swyddfa gyda'r rheol\nGallwch greu rheol i rwystro e-byst ateb y tu allan i'r swyddfa yn Outlook. Gwnewch fel a ganlyn.\n1. Cliciwch Rheolau > Rheoli Rheolau a Rhybuddion dan Hafan tab. Gweler y screenshot:\n2. Yn y Rheolau a Rhybuddion blwch deialog, cliciwch y Rheol Newydd botwm.\n3. Yn y cyntaf Dewin Rheolau, Cliciwch Gwnewch gais ar y negeseuon a gefais, ac yna cliciwch ar nesaf botwm. Gweler y screenshot:\n4.2 Cliciwch y testun cyswllt “geiriau penodol"Yn 2 cam blwch;\n4.3 Rhowch yr holl eiriau y byddwch chi'n eu derbyn y tu allan i'r swyddfa yn y pwnc e-bost a chliciwch ar y OK botwm;\n4.4 Cliciwch y nesaf botwm. Gweler y screenshot:\n5. Gallwch symud pob e-bost ateb y tu allan i'r swyddfa i ffolder benodol neu ei ddileu yn uniongyrchol. Yma, dewisaf yr opsiwn dileu, yn y canlynol Dewin Rheolau. Cliciwch y nesaf botwm i fynd ymlaen.\n6. Yn y dewin rheolau eithriadau dethol nesaf, cliciwch y nesaf botwm yn uniongyrchol heb unrhyw ddetholiad.\n7. Yn yr olaf Dewin Rheolau, enwwch y rheol yn ôl yr angen ac yna cliciwch ar y Gorffen botwm. Gweler y screenshot:\nO hyn ymlaen, wrth dderbyn e-byst ateb y tu allan i'r swyddfa y mae'r pwnc yn cyfateb i'r hyn a nodwyd gennych uchod, bydd yn cael ei ddileu o'r Blwch Derbyn neu ei symud i ffolder penodol ar unwaith.


Newyddion - Canmol gwelliant adran addysg Cyngor Blaenau Gwent\nDiweddarwyd 16:59 Canmol gwelliant adran addysg Cyngor Blaenau Gwent\nMae disgwyl i'r comisiynwyr barhau yn y sir tan fis Mawrth\nMae'r Gweinidog Addysg wedi croesawu ymdrechion i wella gwasanaethau plant ac addysg Blaenau Gwent.\nRoedd yr awdurdod addysg yn wynebu mesurau arbennig ym mis Gorffennaf 2011 ar ôl adroddiad Estyn.\nFe apwyntiodd Leighton Andrews gomisiynwyr i redeg ysgolion y sir.\nWedi adolygiad dywedodd y gweinidog fod yr awdurdod addysg yn symud i'r cyfeiriad cywir ond bod angen gwaith allweddol.\nYr awdurdod addysg oedd yr un cyntaf mi wynebu mesurau arbennig ar ôl i'r adroddiad gyfeirio at fethiannau rheoli "systematig". Roedd yr adroddiad yn nodi nad oedd cynnydd plant a phobl ifanc "yn foddhaol" a bod y safonau "yn llawer is na'r disgwyl".\nMae'r ddau gomisiynydd, cyn-bennaeth Ysgol Gyfun Treorci, Bethan Guilfoyle, a chyn-Brif Weithredwr Cyngor Wrecsam, Isobel Garner, wedi bod yn anfon adroddiadau misol i'r gweinidog.\nDywedodd Mr Andrews fod ymdrechion sylweddol staff ar bob lefel ac asiantaethau wedi arwain at newid.\n"Er bod y cynnydd ym Mlaenau Gwent yn araf ar y dechrau yn achos yr argymhellion, mae 'na gynnydd gwell wedi bod yn ddiweddar ...\n"... mae gwaith allweddol i'w wneud o hyd gan yr awdurdod lleol er mwyn sicrhau cynnydd cynaliadwy."\nMae disgwyl i Estyn ail-archwilio yn gynnar yn 2013.\nDywedodd y cyngor eu bod yn ennill tir wrth gyflwyno cynlluniau gwella llythrennedd a rhifedd ymhlith disgyblion y sir.\n"Rydym yn gwneud hyn gyda chefnogaeth y comisiynwyr."\nMae'r cyngor wedi dweud bod presenoldeb disgyblion yn gwella a bod yr ystadegau cynnar yn dangos bod llythrennedd a rhifedd yng nghyfnod allweddol 2 a 3 yn gwella.\n"Rydym yn benderfynol o barhau i wneud mwy i sicrhau bod y gwelliannau yn gynaliadwy ac mae 'na ddatblygiadau cyffrous i ddod.\n"Hefyd rydym yn cydweithio gydag awdurdodau lleol i sicrhau gwasanaeth safonol a darparu gwelliannau i helpu plant gyflawni mwy yn yr ysgol."\n24 AWST 2011, NEWYDDION Awdurdod addysg: Mesurau arbennig\n13 GORFFENNAF 2011, NEWYDDION Cysylltiadau Rhyngrwyd\nCyfarfod i benderfynu ar gau ysgolion\nBydd cabinet Cyngor Gwynedd yn penderfynu os dylid cau tair ysgol gynradd yng Ngwynedd er mwyn adeiladu un newydd.\nDeddf lefrith ar y gorwel?\nSiarad am ddementia yn 'rhy anodd'\nCyfle i ddweud eich barn ar ddatganoli\nAchub dau o'r môr oedd mewn caiac


#EAPM - Mwy o gyllid ar gyfer gofal iechyd, prinder cyffuriau yn Ffrainc a Chyngres Canser ar y gorwel - Gohebydd yr UE\nDiwrnod da i bawb, a chroeso i ddiweddariad Cynghrair Ewropeaidd Meddygaeth wedi'i Bersonoli (EAPM) ganol mis Medi. Mae newyddion o flaen gwelliannau iechyd i gyllideb yr UE a chanlyniadau canser yn ystod COVID-19, yn ysgrifennu Cyfarwyddwr Gweithredol EAPM Denis Horgan.\nFel erioed, gweiddi byr ar gyfer digwyddiadau EAPM sydd ar ddod - mae gennym ein cyfarfod ESMO ddydd Gwener (18 Medi), cofrestrwch yma , agenda yma , ac mae EAPM yn edrych ymlaen at gymryd rhan yng nghynhadledd Llywyddiaeth yr Almaen yn yr Almaen ar 12 Hydref, ar yr agenda yma , cofrestru yma , cymaint i edrych ymlaen atynt.\nYr UE yn llygadu 'llawer mwy o arian' ar gyfer iechyd yng nghyllideb nesaf yr UE\nMae Brwsel yn edrych i greu mwy o rôl iddo'i hun yn yr adferiad coronafirws trwy ennill cyllideb iechyd fwy a mwy o bwerau i ymyrryd mewn systemau iechyd aelodau. “Rydyn ni’n gweithio ar raglen iechyd a fyddai â llawer mwy o arian,” meddai cyfarwyddwr cyffredinol y Comisiwn Ewropeaidd ar gyfer iechyd a diogelwch bwyd, Anne Bucher, wrth ASEau.\nCadarnhaodd ei sylwadau gynnwys cynnig a ddatgelwyd i greu rhaglen iechyd annibynnol yr UE, sy'n cymysgu mewn pwerau newydd ar iechyd, yng nghyllideb hirdymor ailddrafftio’r comisiwn. Byddai'r cam hwn yn dad-wneud penderfyniad gweinyddiaeth flaenorol yr UE o dan Jean-Claude Juncker i gyfuno gwariant ar iechyd gyda sawl rhaglen arall yn rhaglen fwy o'r enw Cronfa Gymdeithasol Ewrop.\nYn dilyn argyfwng COVID-19, mae angen i Frwsel chwarae mwy o ran mewn “profi straen” systemau iechyd aelod-wladwriaethau, meddai Bucher wrth aelodau pwyllgor yr Amgylchedd, Iechyd y Cyhoedd a Diogelwch Bwyd. “Bydd gwyliadwriaeth gryfach yn bendant yn flaenoriaeth mewn blynyddoedd i ddod.” Ar hyn o bryd, mae gan yr UE rywfaint o rôl wrth oruchwylio cynlluniau parodrwydd iechyd - er bod hyn wedi’i gyfyngu i “ddadansoddiad desg” o Frwsel, meddai Bucher. Mae pwerau i ysbytai prawf straen a chyfleusterau iechyd eraill, sy'n cynnwys archwiliadau corfforol ar y safle gan swyddogion yr UE, yn gynigion sy'n cael eu trafod.\nMae effaith COVID-19 ar system gofal iechyd yr UE wedi bod yn seismig, argyfwng sydd wedi'i rannu'n fyd-eang. Roedd yn rhaid i'r proffesiwn meddygol feddwl ar ei draed gan ymateb i ofynion y pandemig. Ond, wrth wneud hynny, mae pob disgyblaeth feddygol o bractis cyffredinol i ofal lliniarol wedi taro deuddeg. Pryder penodol yw sut mae oedi wrth sgrinio, diagnosio a thrin canser eisoes wedi effeithio ar gyfraddau morbidrwydd a marwolaeth, gyda chyfraddau marwolaeth canser yn debygol o godi'n sylweddol dros y blynyddoedd i ddod.\nEr eu bod yn ddinistriol, mae'r oedi diagnostig a thriniaeth hyn hefyd yn gwaethygu problem sy'n bodoli eisoes - diffyg gwybodaeth bryderus ymhlith y cyhoedd am rai o'r canserau lleiaf goroesadwy a'u symptomau.\nGwnaed rhagfynegiadau amrywiol ynghylch effaith y pandemig ar farwolaethau canser, gyda rhai arbenigwyr yn rhybuddio y gallai hyd at 35,000 o farwolaethau gormodol ddigwydd o ganlyniad. Gall llawer o'r marwolaethau hyn ddigwydd oherwydd oedi cyn triniaeth - yr effaith cryfach o feddygfeydd wedi'u canslo, cemotherapi a sesiynau radiotherapi. Mae'r effaith y mae COVID-19 wedi'i chael ar lefel y gofal i gleifion canser yn eang ac mae gwledydd eraill, fel yr Unol Daleithiau, yn profi oedi mewn gofal canser. Canfu ymchwil fod 44% o oroeswyr canser y fron wedi profi oedi mewn gofal, gyda 79% yn nodi mai'r apwyntiad dilynol oedd y prif rwystr.\nWedi dweud hynny, nododd mwyafrif yr ymatebwyr fod eu triniaeth wedi'i haddasu yn lle ei chanslo. I ychwanegu at hyn, ni fydd llawer o gleifion - sy'n ofni'r firws - wedi cyflwyno eu hunain yn eu meddygon teulu yn y lle cyntaf. Mae'r Gynghrair yn Erbyn Canser hefyd wedi galw ar gleifion i ddarparu tystiolaeth o brinder cyffuriau canser. Yn ôl arolwg a gomisiynwyd gan y sefydliad, mae 75% o weithwyr gofal iechyd mewn oncoleg wedi wynebu prinder y meddyginiaethau hyn.\nGallina i weithredu fel pennaeth SANTE o fis Hydref\nBydd Sandra Gallina yn dod yn gyfarwyddwr cyffredinol dros dro DG SANTE gan ddechrau ar 1 Hydref 1, mae swyddog y Comisiwn wedi cadarnhau. Bydd Gallina, dirprwy gyfarwyddwr cyffredinol y DG ar hyn o bryd, yn gweithredu fel ei phen nes bydd olynydd yn cael ei benodi ac yn dechrau yn ei swydd, ychwanegodd y swyddog. Mae DG SANTE yn cael ei ad-drefnu mewn proses a ddechreuodd yn gynharach eleni. haf. Mae pennaeth presennol DG SANTE, Anne Bucher wedi cadarnhau y bydd yn ymddeol ddiwedd mis Medi.\nPrinder cyffuriau yn Ffrainc\nGyda'r rhai a gafodd eu taro waethaf gan y firws sy'n wynebu marwolaeth gythryblus o asffycsia, mae arbenigwyr gofal lliniarol yn Ffrainc yn ei chael hi'n anodd yng nghanol prinder cyffuriau i roi'r diwedd mwyaf trugarog posibl i ddioddefwyr. Mae timau gofal yn nwyrain y wlad sydd wedi eu taro’n wael wedi bod yn rhannu eu profiadau o sut y gwnaethant benderfyniadau anodd ynghylch pwy ddylai ac na ddylid rhoi gwelyau gofal dwys gwerthfawr iddynt.\nI rai cleifion, gall triniaeth o'r fath fod yn ddibwrpas ac yn greulon, dadleuodd yr Athro Olivier Guerin, sy'n bennaeth Cymdeithas Gerontoleg a Geriatreg Ffrainc (SFGG). "Gwneud y dewis o bwy ddylai gael ei ddadebru yw'r hyn y mae timau gofal dwys yn ei wneud trwy'r amser," meddai. Hyd yn oed cyn y coronafirws, ar gyfer rhai cleifion â phroblemau cronig sy'n profi "problemau anadlu eithafol ... rydyn ni'n gwybod nad yw dadebru'n fuddiol yn y tymor hir," meddai Dr Thibaud Soumagne, arbenigwr ar yr ysgyfaint, sy'n gweithio mewn uned gofal dwys yn Besancon ger ffin y Swistir.\nDywedodd yr Athro Regis Aubry, cyn bennaeth Cymdeithas Gofal Lliniarol Ffrainc (SFAP), sy'n gweithio mewn uned COVID-19 arbennig mewn ysbyty arall yn nwyrain Ffrainc, gyda dioddefwyr yn marw heb gysur ffrindiau a theulu - rhag ofn haint - roedd yn rhaid iddyn nhw wneud diwedd eu hoes mor gyffyrddus â phosib. "Dim ond oherwydd ein bod mewn sefyllfa o argyfwng, ni ddylem anghofio am fod yn drugarog," meddai wrth AFP. Mae SFAP wedi sefydlu llinell gymorth i gynghori staff yng nghartrefi hen bobl, lle mae mwy na 2,000 wedi marw yn Ffrainc ers i'r epidemig ddechrau.\nMae Trump yn datgelu cynlluniau costau cyffuriau\nMae Arlywydd yr Unol Daleithiau Trump wedi arwyddo cyfres o orchmynion gweithredol ar bolisïau prisio cyffuriau ac mae’n honni bod ei weithredoedd unochrog yn llwyddiant. Mae'r pedwar gorchymyn gweithredol yn gymysgedd o gynigion y gorffennol ac addewidion hŷn. Mae'r gorchmynion hyn yn cynnwys: Adfywiad cynnig y Tŷ Gwyn sy'n caniatáu mewnforio rhai cyffuriau o Ganada, gan gynnwys inswlin. Caniatáu i ganolfannau iechyd cymunedol â chymwysterau ffederal, clinigau sy'n trin cleifion incwm isel i gaffael inswlin gostyngedig ac EpiPens i brynu cyffuriau eraill am bris gostyngedig.\nGorchymyn i'r Adran Iechyd a Gwasanaethau Dynol i gwblhau rheolau sy'n dileu'r amddiffyniadau cyfreithiol ar gyfer ad-daliadau a delir gan wneuthurwyr cyffuriau i Reolwyr Budd-daliadau Fferyllfa (“PBMs”) ac sy'n ei gwneud yn ofynnol i'r gostyngiadau hynny gael eu trosglwyddo i ddefnyddwyr Rhan D Medicare wrth gownter y fferyllfa. Adnewyddu cydran addawol hir o'i bolisi prisio cyffuriau presgripsiwn sy'n clymu'r pris y mae Medicare yn ei dalu am gyffuriau a roddir gan feddygon i brisiau a drafodir gan lywodraethau tramor.\nMae'r Comisiwn yn dechrau profi gwasanaeth porth rhyngweithredu ar gyfer olrhain a rhybuddio apiau\nEr mwyn manteisio i'r eithaf ar botensial apiau olrhain a rhybuddio cyswllt agosrwydd symudol i dorri'r gadwyn o heintiau coronafirws ac achub bywydau, mae'r Comisiwn yn sefydlu gwasanaeth porth rhyngweithredu sy'n cysylltu apiau cenedlaethol ledled yr UE. Cyrhaeddwyd carreg filltir bwysig wrth i grŵp o aelod-wladwriaethau ddechrau profi'r seilwaith.\nMae'r Comisiwn wedi cychwyn rhediadau prawf rhwng gweinyddwyr backend yr apiau swyddogol o'r Weriniaeth Tsiec, Denmarc, yr Almaen, Iwerddon, yr Eidal a Latfia, a gweinydd porth sydd newydd ei sefydlu. Dywedodd Comisiynydd y Farchnad Sengl Thierry Breton: “Mae llawer o aelod-wladwriaethau wedi gweithredu ceisiadau olrhain a rhybuddio cyswllt cenedlaethol. Mae'n bryd nawr gwneud iddyn nhw ryngweithio â'i gilydd. Teithio a chyfnewid personol yw craidd y prosiect Ewropeaidd a'r Farchnad Sengl.\nBydd y porth yn hwyluso hyn yn yr amseroedd hyn o bandemig ac yn arbed bywydau. ” Ychwanegodd y Comisiynydd Iechyd a Diogelwch Bwyd Stella Kyriakides: “Gall apiau olrhain a rhybuddio coronafirws sy’n gweithio ar draws ffiniau fod yn offer pwerus yn ein hymdrechion i gynnwys lledaeniad COVID-19. Gydag achosion ar gynnydd eto, gall apiau ategu mesurau eraill fel mwy o brofion ac olrhain cyswllt â llaw. Os cânt eu defnyddio'n ddigon eang, gallant ein helpu i dorri'r cadwyni trosglwyddo. Ni fyddwn yn rhoi’r gorau i ymladd ar bob ffrynt yn erbyn y pandemig. ”\nBrexit ... eto eto\nFe barodd Prif Weinidog Prydain, Boris Johnson, yn yr Undeb Ewropeaidd ddydd Llun (14 Medi) wrth iddo ennill cymeradwyaeth gychwynnol ar gyfer cynllun i dorri cytundeb Brexit, gan ddweud bod angen y symud oherwydd bod y bloc wedi gwrthod cymryd “llawddryll oddi ar y bwrdd” mewn sgyrsiau masnach. Enillodd Johnson y bleidlais seneddol ail ddarlleniad, fel y'i gelwir, ar Fil y Farchnad Fewnol 340 i 263. Trechwyd gwelliant syfrdanol ychydig ymlaen llaw, er y bydd mwy yn dilyn wrth iddo wynebu gwrthryfel cynyddol yn ei blaid.\nDiwedd yn y golwg? (fel gyda'r diweddariad hwn)\nMae diwedd ar y pandemig coronafirws, ond mae angen i bobl hongian ychydig yn hwy, meddai Gweinidog Iechyd yr Eidal, Roberto Speranza, mewn cyfweliad â y Weriniaeth a gyhoeddwyd dros y penwythnos. “Mae angen i ni gynnal pellter, gwisgo masgiau a golchi ein dwylo,” ychwanegodd Speranza, gan ddweud na fyddai hyn yn para am byth ond yn debygol dim ond trwy'r cwymp a'r gaeaf. “Y gair allweddol yw agosrwydd: dylai’r lle cyntaf lle mae pobl yn cael eu gwella fod yn y cartref. Mae gennym ni un o'r poblogaethau hynaf yn y byd ac mae nifer y cleifion â salwch cronig yn cynyddu, ac nid ydyn nhw'n cael eu trin mewn ysbytai, ”ychwanegodd Speranza.\nA dyna bopeth o EAPM am y tro - cael wythnos ragorol, arhoswch yn ddiogel, gwelwch chi yn ddiweddarach yr wythnos hon am ddiweddariad eto.\nFrontpageOriau 17 yn ôl


Padlet @cy | TACCLE 2\nYou are here: Home » Padlet @cy\nTag Archives: Padlet @cy\nGwaith cartref gwych!\nTrosolwg Mae Padlet yn ffordd wych o gasglu syniadau a chyfraniadau gan ddysgwyr ac yn ffordd hawdd o’u cyflwyno. Gellir ei ddefnyddio at ddibenion amrywiol iawn, e.e. casglu adborth ar wersi, addysgu ieithoedd tramor modern, gwneud rhagfynegiadau a phostio syniadau a chyfraniadau dysgwyr yn gyffredinol. Fe wnaethom ni ei ddefnyddio fel tasg gwaith cartref gyflym, Full Article…


Dysgu i Dyfu — Athrofa Padarn Sant\nMae Dysgu i Dyfu yn gyfres ddeinamig o Gyrsiau Disgyblaeth sydd wedi’u llunio gan Athrofa Padarn Sant. Cafodd y cwrs ei lansio’n wreiddiol ym mis Ebrill 2018, ac erbyn hyn mae’n cynnwys amryw o deitlau newydd a ffordd newydd chi gael mynediad at y deunyddiau.\nMae Dysgu i Dyfu wedi’i gynllunio ar gyfer Cristnogion a hoffai ddod at ei gilydd mewn grwpiau dysgu lleol i ystyried eu ffydd a dyfnhau eu bywyd o weddi a gwasanaeth. Mae wedi’i gynllunio i helpu plwyfi ac ardaloedd gweinidogaeth a chenhadaeth i ddod â phobl at ei gilydd i gyd-deithio â Christ fel disgyblion, gan ddarganfod ffyrdd newydd i wasanaethu a meddwl am fywyd a chenhadaeth ein heglwys yn y dyfodol.\nMae’r cyrsiau wedi’u cynllunio i gynnig addysg strwythuredig i grwpiau eglwysig a hynny ar sail dyfyniad cychwynnol. Fe gaiff hyn ei ategu drwy drafodaeth benodol mewn grŵp lle bydd rhywun yn gweithredu fel arweinydd. Does dim isafswm nac uchafswm o aelodau mewn grŵp a gallwch gynnal y grŵp lle bynnag a phryd bynnag a fydd yn gyfleus ichi.\nMae’r modiwlau’n ymdrin â llawer o’r cwestiynau sy’n wynebu’r Eglwys yn ei chenhadaeth a’i gweinidogaeth heddiw. Gallwch gwblhau cynifer o fodiwlau ag y byddwch yn dymuno a hynny mewn unrhyw drefn. Mae’r cyrsiau wedi’u teilwra er mwyn rhoi perchnogaeth lwyr ichi dros eich grŵp. Mae’r cyrsiau’n amrywio o chwe sesiwn i wyth a gallwch dreulio cymaint o amser i’w cwblhau ag sydd angen ar y grŵp. Rydym yn credu bod gweithio mewn grwpiau bach yn ffordd amhrisiadwy i ddysgu mwy a dod at eich gilydd i wneud gwahaniaeth yn eich eglwys a’ch cymuned.\nArwain Grŵp Dysgu i Dyfu\nEglwys i’r Dyfodol\nGalwyd gan Dduw\nYr Eglwys a Phobl Ifanc\nPum Nod Cenhadaeth\n… ac mae rhagor o gyrsiau cyffrous ar eu ffordd yn hwyrach eleni!\nBeth gewch chi wrth gofrestru?\nWrth gofrestru i redeg cwrs Dysgu i Dyfu, fe gewch chi’r canlynol:\nFersiwn electronig o’r cwrs i’w ddefnyddio gan holl aelodau’r grŵp\nTri chopi caled o’r cwrs yn rhad ac am ddim\nCopi caled o’r modiwl ‘Sut i Arwain Grŵp Dysgu i Dyfu’ i’ch helpu i redeg eich grŵp\nYr opsiwn o brynu rhagor o gopïau caled o’r teitl am £5 yr un\nCysylltiad â thiwtor Dysgu i Dyfu drwy gyfrwng Moodle, sy’n fodd ichi ofyn unrhyw gwestiynau a all fod gennych\nCysylltiad â grŵp Facebook caeedig ar gyfer cynnal trafoaethau grŵp cyn ac ar ôl eich sesiynau\nSut mae cofrestru fy ngrŵp Dysgu i Dyfu?\nLawrlwythwch ffurflen archebu Dysgu i Dyfu yma, llenwch bob adran berthnasol a’i hanfon yn ôl inni naill ai drwy ebostio info@stpadarns.ac.uk neu drwy’r post i: Dysgu i Dyfu, Athrofa Padarn Sant, 54 Heol Caerdydd, Caerdydd, CF5 2YJ.


Archif Newyddion Chwefror 2015 | Newyddion a Digwyddiadau | Prifysgol Bangor\nArchif Newyddion: Chwefror 2015\nGorsaf Ymchwil Prifysgol yn cael ymweliad brenhinol\nDaeth y Dywysoges Frenhinol i ymweld â gorsaf ymchwil Henfaes Prifysgol Bangor yn Abergwyngregyn heddiw (Gwener, 27 Chwefror 2015). Yn cadw cwmni i'r Dywysoges Anne, y Dywysoges Frenhinol, ar yr ymweliad oedd Arglwydd Raglaw Gwynedd, Mr Edmund Seymour Bailey, a gwelodd nhw beth o'r gwaith ymchwil arloesol sy'n cael ei wneud yn y ganolfan ymchwil.\nY Cenhedloedd Unedig a chadw'r heddwch yn rhyngwladol - grym sydd wedi pallu?\nDdydd Mercher 25 Chwefror am 18.00 bydd Prifysgol Bangor yn cynnal darlith gyhoeddus yn Narlithfa Eric Sunderland (Prif Adeilad y Celfyddydau). Caiff y ddarlith “The United Nations in a Changing World: Transformation and Reform in the 21st Century ”, ei chyflwyno ar y cyd â Changen Menai o Gymdeithas y Cenhedloedd Unedig ac mae croeso i bawb ddod i'r digwyddiad hwn, sydd am ddim.\nWythnos Hinsawdd: Cynllun teithio am ddim ar fysiau\nUnwaith eto mae Bysiau Arriva Cymru wedi ymuno â Phrifysgol Bangor i gynnig teithio AM DDIM i fyfyrwyr a staff sy'n teithio yn ôl ac ymlaen i'r brifysgol yn ystod Wythnos Hinsawdd.\nGalwch heibio’r siop dros dro\nBydd siop wag yng Nghanolfan Siopa Deiniol yn cael bywyd newydd cyn bo hir lle caiff siopwyr ym Mangor gyfle i brynu anrhegion hyfryd a wnaed â llaw gan bobl ifanc Bangor.\nPrifysgol Bangor yn dathlu Awr Ddaear\nCyflwyno Pennaeth newydd yr Ysgol\nCyhoeddir yr Athro Enlli Môn Thomas fel Pennaeth newydd Ysgol Addysg Prifysgol Bangor.\nMae Prifysgol Bangor yn gwahodd staff, myfyrwyr a’r gymuned leol i ddathlu Pythefnos Masnach Deg 2015 ac i ddewis cynhyrchion sy'n newid bywydau. Eleni, mae'r Brifysgol a Grŵp Masnach Deg Cymunedol Bangor wedi dod at ei gilydd i roi cyfres o ddigwyddiadau ymlaen yn ystod y pythefnos i atgoffa pawb o'r gwahaniaeth dramatig mae Masnach Deg yn gwneud o gwmpas y byd a'r effaith gadarnhaol mae’n ei gael.\nMae'r ddau ohonom yn hynod o ffodus i weithio fel meddygon teulu yng ngogledd Cymru ac fel ymchwilwyr yng Nghanolfan Ymchwil Gofal Sylfaenol Gogledd Cymru Prifysgol Bangor , lle'r ydym yn arwain projectau ymchwil i wella gofal canser yng Ngogledd Cymru. Rydym yn cydweithio'n agos â meddygon a nyrsys mewn meddygfeydd teulu ac yn ysbytai Bwrdd Iechyd Prifysgol Betsi Cadwaladr ar raglen waith o'r enw "Diagnose Quickly, Follow Up Safely". Cawn ein hysbrydoli'n barhaol yn ein gwaith gan ein cysylltiad â chleifion yn ein meddygfeydd. Mae ein holl waith yn canolbwyntio ar ddylanwadu ar ymarfer clinigol neu bolisïau sy'n ymwneud â chanser.\nMyfyrwyr Prifysgol Bangor yn cefnogi Disgyblion Chweched Dosbarth Môn\nMae myfyrwyr Prifysgol Bangor wedi bod yn cymryd rhan yn rhaglen ddysgu a mentora PROFI dros yr ychydig fisoedd diwethaf a daeth y rhaglen i ben gyda digwyddiad ar batrwm 'Dragon's Den' yn Neuadd Reichel ddydd Mawrth, 10 Chwefror.\nDyddiad cyhoeddi: 20 Chwefror 2015\nBydd gwaith newydd gan gyfansoddwr talentog a drefnodd y gerddoriaeth ar gyfer rhaglun newydd yr Hobbit yn cael ei berfformio yn un o brif ŵyliau cerddoriaeth Cymru. Mae Owain Llwyd, 30, sydd hefyd wedi cyfansoddi ar gyfer yr X-Factor, Top Gear a Big Brother, yn edrych ymlaen yn arw at y premiere fel rhan o Ŵyl Gerdd Bangor, sy’n dechrau ar Fawrth 4.\nBydd trysor o adnoddau hanesyddol lleol yn cael eu harddangos i’r cyhoedd wrth i Adran Archifau Prifysgol Bangor gynnal Diwrnod Agored ar Chwefror 26 rhwng 1.00 a 4.30.\nMae arbenigwyr o Brifysgol Bangor ar eu ffordd i Brifysgol Makerere , Kampala, Uganda (MUK) yr wythnos hon (Chwefror 14-19) i lofnodi cytundeb pum mlynedd i gydweithio ar ddatblygu cynaliadwy. Bydd Prifysgol Bangor yn cyfrannu arbenigedd rhoi datblygu cynaliadwy ar waith.\nDyddiad cyhoeddi: 17 Chwefror 2015\nADNODD yn ennill ysgoloriaethau pwysig y Gymanwlad ar gyfer MSc Coedwigaeth Drofannol\nMae Ysgol yr Amgylchedd, Adnoddau Naturiol a Daearyddiaeth (ADNODD) yn falch iawn o gyhoeddi y cafwyd cyllid ar gyfer 10 ysgoloriaeth i'r cwrs MSc Coedwigaeth Drofannol (dysgu o bell) fydd yn dechrau ym mis Medi 2015.\nDyddiad cyhoeddi: 13 Chwefror 2015\nY Gweinidog Cyllid yn cael gweld sut mae prosiect ymchwil sy’n cael cyllid gan yr Undeb Ewropeaidd yn hybu twf busnesau\nYn ddiweddar (Iau 12 Chwefror), bu Jane Hutt, y Gweinidog Cyllid a Busnes y Llywodraeth, ar ymweliad â’r Gogledd i weld sut mae prosiect sy’n cael cymorth gan yr UE yn helpu busnesau i fod yn fwy cystadleuol drwy gydweithio â phrifysgolion Cymru. Prifysgol Bangor sy’n arwain y prosiect Ysgoloriaethau Sgiliau’r Economi Wybodaeth (KESS). Mae’r prosiect gwerth £31 miliwn hwn yn cael cymorth o fwy na £20 miliwn gan yr UE. Nod y prosiect, sy’n helpu busnesau yng Nghymru i gydweithio ag academyddion a myfyrwyr o brifysgolion Cymru, yw datblygu cynnyrch sy’n torri tir newydd ar gyfer llwyddo yn y byd masnachol.\nMae ymrwymiad Prifysgol Bangor i gynaliadwyedd wedi ennill safle uchel i'r brifysgol unwaith eto mewn tabl cynghrair rhyngwladol o sefydliadau sy'n gyfeillgar i'r amgylchedd. Lansiwyd UI Green Metric , tabl cynghrair o brifysgolion gwyrddaf y byd, gan Universitas Indonesia yn 2010 i dynnu sylw at gynaliadwyedd a rheolaeth amgylcheddol mewn prifysgolion ledled y byd. Bob blwyddyn mae nifer y prifysgolion sy'n cymryd rhan yn cynyddu; yn y gynghrair bresennol gwnaeth 360 o brifysgolion o 62 o wledydd gystadlu a rhoddwyd Bangor yn safle 28.\nDyddiad cyhoeddi: 12 Chwefror 2015\nAthletwyr Prifysgol Bangor ar frig y gynghrair traws gwlad\nLlongyfarchiadau i Dîm Athletau Prifysgol Bangor a enillodd deitl Is-adran 1 am y tro cyntaf yn Grand Prix Traws Gwlad Cynghrair Gogledd Cymru yng Nghroesoswallt yn ddiweddar. Daeth y fuddugoliaeth 12 mis ar ôl cael eu dyrchafu i'r Adran Gyntaf.\nMae dwy o brif aberoedd Prydain wedi bod yn fannau profi llwyddiannus i ddull newydd ac effeithiol o 'wirio iechyd' bioamrywiaeth dŵr, a gall arwain at samplu cyflymach a mwy effeithlon mewn safleoedd eraill. Cyflawnir "bio-fonitro", neu asesu effeithiau gweithgareddau dynol ar yr amgylchedd naturiol, yn aml drwy fonitro amrywiaeth biolegol. Mae dulliau presennol yn dibynnu ar adnabod rhywogaethau trwy ddulliau maniwal ond mae hynny'n cymryd amser ac yn aml yn canolbwyntio ar greaduriaid mwy. Felly, ni allant weithiau adlewyrchu iechyd cynefinoedd neilltuol yn gywir.\nLlwyddiant i fyfyrwyr Bangor mewn cystadleuaeth ryngwladol y Gyfraith\nMae pedwar myfyriwr o Brifysgol Bangor yn dathlu perfformiad syfrdanol mewn cystadleuaeth ryngwladol y Gyfraith. Roedd Ayaz Saboor, Bianca Rowson, Miriam Mbah a Catherine-Anne Higham yn un o 90 tîm o brifysgolion o bob cwr o’r byd i gystadlu yng nghystadleuaeth Llys Barn Ffug Coffa KK Luthra a gynhaliwyd yn Delhi, India, fis diwethaf.\nMae ymchwil wyddonol newydd a gyhoeddwyd yn y cyfnodolyn, Nature Communications , dan arweiniad ymchwilwyr o Brifysgol Bangor mewn cydweithrediad â gwyddonwyr o'r National Oceanography Centre yn Lerpwl a Phrifysgolion St. Andrews, Hull, Leeds a Plymouth, wedi darganfod bod siwgrau 'gludiog' a gynhyrchir gan ficro-organebau yn cael effaith eithriadol fawr ar symudiad tywod a mwd mewn amgylcheddau dŵr.\nYn awr fod mis Chwefror wedi cyrraedd, a ydych yn cael anhawster i gadw at gynllun ymarfer eich adduned Flwyddyn Newydd? Gall fod mwy i’ch llwyddiant neu’ch methiant nag sy’n amlwg. Yn ôl canfyddiadau ymchwilwyr o Brifysgol Bangor a Phrifysgol Caint, roedd gweld delweddau cadarnhaol neu negyddol yn isganfyddol, neu am gyn lleied o amser fel na wyddoch eich bod wedi’u gweld, yn cael effaith ar yr adeg yr oedd unigolion yn gorflino wrth ymarfer.\nCylchgrawn y Times Higher yn holi\nCylchgrawn y Times Higher yn ei holi'r Athro Jo Rycroft-Malone, pennaeth yr Ysgol Gwyddorau Gofal Iechyd, ac athro gweithredu a chyfarwyddwr ymchwil ym Mhrifysgol Bangor. Ym mis Hydref bydd yn dod yn gyfarwyddwr y rhaglen gwasanaethau iechyd ac ymchwil a gynhelir gan y Sefydliad Cenedlaethol er Ymchwil Iechyd (NIHR) - y corff cyllido mwyaf ym maes ymchwil gymhwysol i iechyd yn y Deyrnas Unedig.\nDyddiad cyhoeddi: 5 Chwefror 2015\nDyddiad cyhoeddi: 1 Chwefror 2015


Bugeilio Cefn Gwlad | Undeb yr Annibynwyr Cymraeg\nPosted on Gorffennaf 18th, 2019\nYn ystod Sioe Frenhinol Cymru yn Llanelwedd yr wythnos nesa (22-25 Gorffennaf) mae’n siŵr y bydd nifer fawr o amaethwyr yn gwneud defnydd helaeth o’r gwasanaeth Caplaniaeth ar y maes. Mae’r ffaith fod 350 o amaethwyr wedi manteisio ar y gwasanaeth y llynedd yn arwydd o’r pwysau sydd ar ffermwyr a’u teuluoedd y dyddiau hyn. Dyna ysgogodd Undeb yr Annibynwyr i lunio strategaeth i alluogi’r eglwysi a’u gweinidogion i fod o gymorth i amaethwyr ar lawr gwlad.\nFe gynhaliwyd dau gyfarfod cyhoeddus yn barod, gan gynnwys yr un yn neuadd bentref Llanuwchllyn ar drothwy Cyfarfodydd Blynyddol yr Undeb yn Rhyd-y-main fis diwethaf. Cafodd y drafodaeth ei harwain gan y darlledwr John Meredith sy’n cyflwyno’r bwletin amaeth ar BBC Radio Cymru. Ymhlith swyddogion yr Undeb a fu’n anerch y gynhadledd, roedd y Llywydd, y Parchg Jill-Hailey Harries a’r Ysgrifennydd Cyffredinol, y Parchg Dyfrig Rees. Cafwyd cyfraniadau hefyd gan gynrychiolwyr o Undeb Amaethwyr Cymru, NFU Cymru, CFFI Cymru, ac asiantaethau sy’n cynnig cymorth i amaethwyr ac eraill sy’n byw yng nghefn gwlad, sef RABI, FCN a Thir Dewi. Roedd gweinidogion yr efengyl, amaethwyr ac aelodau o eglwysi lleol hefyd yn bresennol.\nTrafodaeth Fywiog a Buddiol\nTrefnwyd yr achlysur gan ddwy o Adrannau Undeb yr Annibynwyr, ac yn ôl Ifan Alun Puw, Cadeirydd yr Adran Tystiolaeth, bu’n drafodaeth fywiog a buddiol dros ben. “Daeth nifer o bryderon i’r amlwg,” meddai. “Yn naturiol roedd ansicrwydd ynghylch Brexit a chynlluniau Llywodraeth Cymru i gynnig cymorthdaliadau. Mae diciâu, neu TB, mewn gwartheg hefyd yn destun gofid am gadw cofnodion symud anifeiliaid a gwaredu celanedd”.\nCafwyd syniadau ymarferol am sut y gall eglwysi lleol a’r enwadau crefyddol gynorthwyo. Dyma’r hyn gafodd ei gynnig:\nAelodau o’r eglwysi a gweinidogion i ymweld â’r marchnadoedd lleol a bod yn glust i wrando pan fo angen;\nUndeb yr Annibynwyr i gynhyrchu posteri i’w harddangos mewn pob capel a lleoedd amlwg gyda rhif ffôn elusen RABI ar gyfer unigolion sydd angen cymorth. Bydd yr RABI yn gallu cyfeirio’r person at asiantaeth arbenigol.\nRhannu’r wybodaeth hon trwy bapurau enwadol, gwefannau cymdeithasol ayyb.\nCynnal gwasanaethau seiliedig ar amaeth a chefn gwlad yn flynyddol (bydd hyn yn fodd i godi ymwybyddiaeth y boblogaeth yn gyffredinol am bwysigrwydd amaethu a chefn gwlad).\nErbyn hyn mae Ysgrifennydd pob eglwysi Annibynnol wedi derbyn poster i’w arddangos yn y capel.


Wrth droedio’r llwybr i ben pellaf y cwm fe gyrrhaeddwn res arall o dai yn swatio wrth droed yr allt serth sy’n arwain i Chwarel Rhosydd. Dyma Rhosydd Terrace, neu fel y’i gelwid yn lleol, Tanrallt Rhosydd (dan allt Rhosydd) neu Tai Conglog (yn y gornel yma o’r cwm – congl = cornel).\nCwmni Rhosydd Slate adeiladodd y rhes yma o chwe bwthyn. Credir yn eithaf pendant iddynt eu codi yn 1865-66 pan oedd peth wmbredd o ddeunyddiau adeiladu ar gyfer codi tai a chartrefi yn cael eu cario ar Dramffordd Croesor; mae’n debyg bod Chwarel Cwmorthin yn parhau i rwystro cerbydau ag olwynion rhag defnyddio’i ffordd nhw.\nMae’r lluniau isod yn cymharu’r aneddleoedd rhwng 1970 a 2012. Does dim llun wedi ei ddarganfod o’r rhesdai ar ddefnydd.\nY llun ar y chwith gan Dr Michael Lewis Llun gan Mary Thomas\nYn ei llyfr ar Chwarel Rhosydd mae Lewis a Denton yn disgifio's tyddynnau yn reit fanwl:\nWedi ei hadeiladu fel rhes o aneddleoedd ‘one up one down’ cyffredin, roedd y bythynod anghysbell yma ar gyfer teuluoedd; dengys cyfrifiad 1871 mai teuluoedd oedd yn byw ymhob un sef chwarelwr, ei wraig ac un, dau neu dri o blant. Er eu bod yn fach maent yn amrywio mewn maint o 10 i 15 troedfedd o led. Yn ôl pob golwg, un ystafell oedd i bob llawr, ond gan fod dau le tân ar lawr gwaelod pob bwthyn, mae’n debyg bod rhaniad pren yn torri’r ystafell yn ddwy.\nMae’r drws ffrynt yn wynebu’r de ac yng nghefn pob bwthyn, yn wynebu’r gogledd, mae gardd neu iard fach sy’n cynnwys adfeilion adeiladau allanol – tai bach neu dai golchi efallai. O wenithfaen meant wedi eu hadeiladu nid llechi, ac mae’n amlwg bod y corn simdde ar y talcen dwyreiniol wedi ei adeiladu i sicrhau cymesuredd a chydbwysedd gweledol yn unig, oherwydd does dim lle tân oddi tano.\nYng nghyfrifiad 1871 rhestrir bod dau ddeg saith person yn byw yn y rhes. Erbyn 1881 roedd hyn wedi cynyddu i bedwar deg un, gyda rhif 6 heb ei nodi. Mae’n anhygoel credu bod tri ar ddeg o bobl yn byw yn rhif 1 – John Williams a’i wraig Elizabeth, eu chwe mab a thair merch – a dau lojwr!\nPan dyfodd Chwarel Conglog yn yr 1870au, doedd rhesdai Rhosydd ddim mor unig bellach gan i felin newydd y chwarel gael ei hadeiladu o fewn tafliad carreg i’w drysau ffrynt. Ond pan gauodd Chwarel Conglog yn 1909 dychwelodd tawlewch a hedd i’r trigolion.\nErbyn yr 1920au dim ond un teulu oedd yn byw yn y rhes felly fe greuon nhw ddrysau rhwng rhif 4 a rhif 5 er mwyn cael mwy o le.\nDengys y llun uchod, gyda chaniatad Dr Michael Lewis, y tri lleoliad ar ben y cwm gyda Capel y Golan yn y pellter. Ar y dde, yn y blaen mae Rhosydd Terrace, yn y canol gwelir Stabalu Rhosydd ac yn y coed, ar y chwith mae Plas Cwmorthin.


Llawlyfr ar Gyfer Dolur Calon | Graffeg Publishing\nMae dolur calon yn rhan o’r cyflwr dynol – yn ystod ein bywydau, mae pawb ohonom yn dod ar draws tristwch a cholled. Ond beth rydyn ni’n ei ddweud wrth rywun pan fydd y gwaethaf wedi digwydd a sut ydyn ni’n ymdopi pan mae’n digwydd i ni?\nCanllaw ar gyfer goroesi adegau anodd yw’r llyfr hwn. Bydd yn taflu mymryn o oleuni ar y diwrnod tywyllaf ac yn eich atgoffa nad ydych chi ar eich pen eich hun.\nMagwyd Cathy Rentzenbrink yn Swydd Efrog a bu’n byw am flynyddoedd lawer yn Llundain cyn dychwelyd i Gernyw, lle cafodd ei geni. Mae’n awdur ac yn newyddiadurwraig. Hi yw awdur The Last Act of Love, un o gofiannau mwyaf poblogaidd The Sunday Times, a gyrhaeddodd restr fer Gwobr Llyfrau Wellcome.\nLlawlyfr ar Gyfer Dolur Calon quantity\nSKU: 9781913134976 Categories: Books, Health, welsh Tags: Darllen yn Well, Reading Well, Welsh\n‘Llyfr twymgalon, llawn ing, cydymdeimlad a gonestrwydd, sy’n cynnig cyfoeth o ddoethineb a dealltwriaeth’ Daily Express\n‘Llyfr hyfryd, syml sy’n dangos sut i ymdopi â siomedigaethau ac ergydion a thristwch bywyd… cwbl ddynol’ Matt Haig, Observer\n‘Pan drodd fy mywyd wyneb i waered, dyma’r llyfr yr hoffwn fod wedi ei ddarllen’ Decca Aitkenhead


Hafan > Amdanom ni > Cabinet a Gweinidogion > Datganiadau'r Cabinet > Ysgrifenedig - Mesur Arfaethedig ynghylch Plant a Theuluoedd (Cymru) Ysgrifenedig - Mesur Arfaethedig ynghylch Plant a Theuluoedd (Cymru)\nDiweddarwyd 02 Mawrth 2009\nBydd yr Aelodau am nodi y caiff y Mesur arfaethedig ynghylch Plant a Theuluoedd (Cymru) ei osod heddiw, 2 Mawrth 2009. Byddaf yn gwneud Datganiad Deddfwriaethol gerbron y Cyfarfod Llawn yfory, 3 Mawrth 2009, er mwyn cyflwyno’r Mesur.\nMae’r Mesur arfaethedig ynghylch Plant a Theuluoedd (Cymru) yn dangos ymrwymiad Llywodraeth Cynulliad Cymru i wella bywydau plant a theuluoedd agored i niwed yng Nghymru a bywydau’r rhai hynny sydd o dan anfantais oherwydd tlodi plant. Bydd yn ein galluogi i roi cymorth i’r teuluoedd a’r plant hynny sydd â’r angen mwyaf a fyddai, heb gymorth ychwanegol, o dan anfantais annheg yn ein cymdeithas.\nMae'r Mesur Plant a Theuluoedd (Cymru) yn gwneud darpariaeth statudol, drwy fframwaith deddfwriaethol, i fynd ati i wireddu ymrwymiad Llywodraeth Cynulliad Cymru o ran tlodi plant, ac i fynd ati'n fuan i ddatblygu ei strategaeth ar gyfer plant agored i niwed drwy ddwyn ymlaen ddeddfwriaeth i ddarparu mwy o gymorth i deuluoedd sydd, o bosibl, â phlant mewn perygl, a gorfodaeth reoleiddiol gryfach mewn lleoliadau plant.\nMae'r Mesur yn waith trawsbynciol ac wedi'i rannu'n bedair rhan:\nRhan 1: Dileu Tlodi Plant\nRhan 2: Gwarchod Plant a Gofal Dydd i Blant Rhan 3: Timau Integredig Cymorth i Deuluoedd Rhan 4: Amrywiol a Chyffredinol\nNod y Mesur Plant a Theuluoedd (Cymru) yw mynd i’r afael â thlodi plant mewn modd strategol a chydgysylltiedig. Am y tro cyntaf, bydd yn ei gwneud hi’n ddyletswydd statudol ar i Weinidogion Cymru ddatblygu Strategaeth Tlodi Plant newydd ar gyfer Cymru. Caiff y Strategaeth hon ei gosod gerbron y Cynulliad Cenedlaethol a’i hadolygu bob tair blynedd.\nRydym hefyd yn cydnabod y rhan allweddol a fu gan awdurdodau Cymreig eraill yn ein brwydr ar y cyd yn erbyn tlodi plant. I’r perwyl hwnnw felly, mae’r Mesur yn rhoi dyletswydd gyffelyb ar awdurdodau Cymreig a chyrff eraill i nodi a chymryd camau mewn perthynas â’u hamcanion a’u strategaethau eu hunain. Mae llwyddiant y gwaith partneriaeth ymhlith awdurdodau lleol wrth fynd i’r afael â thlodi plant yn sail i’r ddyletswydd i lunio a chyhoeddi strategaeth i gyfrannu at ddileu tlodi plant. Y Cynlluniau Plant a Phobl Ifanc fydd y prif gyfrwng strategol i awdurdodau lleol a’u partneriaid eu defnyddio i gyflawni’r ddyletswydd hon.\nCeir yn y Mesur arfaethedig ddarpariaeth ddeddfwriaethol ar gyfer ein hymrwymiad yn Cymru’n Un i fynd ati i ddarparu gofal plant llawn amser o'r radd flaenaf yn ddi-dâl ar gyfer plant dwy oed mewn ardaloedd lle mae'r angen mwyaf am y gofal hwnnw. Mae’n cynnwys ar ffurf deddfwriaeth sylfaenol ddarpariaeth i’w gwneud hi’n ddyletswydd ar awdurdodau lleol i sicrhau bod gofal plant wedi’i dargedu o’r radd flaenaf ar gael yn ddi-dâl mewn ardaloedd penodol ac mae’n adlewyrchu ein hymrwymiad hirdymor i’r agenda hon. Dim ond petai’r penderfyniad yn cael ei wneud rywbryd yn y dyfodol i drosglwyddo’r cyllid Dechrau’n Deg i’r Grant Cynnal Refeniw y câi’r pwerau newydd hyn eu defnyddio.\nMae’r Mesur hefyd yn gwneud darpariaeth ddeddfwriaethol ar gyfer gweithgareddau sy’n cael eu hariannu ar hyn o bryd drwy’r rhaglen Cymorth – un o brif gyfryngau Llywodraeth y Cynulliad o fynd i’r afael â thlodi plant – pan gaiff yr adnoddau hyn eu symud i’r Grant Cynnal Refeniw o fis Ebrill 2011 ymlaen.\nDiben Rhan 1 y Mesur yw cyflwyno fframwaith deddfwriaethol sy'n pennu:\nystod o nodau eang i gyfrannu at ddileu tlodi plant; dyletswydd ar 'awdurdodau Cymreig' i lunio a chyhoeddi strategaeth i gyfrannu at ddileu tlodi plant yng Nghymru;\nmanylion sy'n gymwys i Weinidogion Cymru o ran eu strategaeth;\nmanylion sy'n gymwys i awdurdodau lleol o ran eu strategaeth;\ndiwygiadau i adran 26 o Ddeddf Plant 2004 i glymu dyletswydd yr awdurdod lleol i fod â strategaeth gyda'r ddyletswydd o dan yr adran honno i lunio cynllun;\ndarpariaeth am y strategaethau i'w llunio gan awdurdodau Cymreig heblaw Gweinidogion Cymru ac awdurdodau lleol;\ndyletswydd i’w gwneud yn ofynnol i awdurdodau lleol sicrhau gofal plant di-dâl yn unol â Rheoliadau a chanllawiau; pŵer i awdurdodau lleol sicrhau gwasanaethau cymorth i rieni a gwasanaethau cymorth iechyd;\ngofyniad i awdurdodau lleol ddarparu mathau penodol o wasanaethau cymorth i rieni lle bo’n ofynnol gan reoliadau;\ngofyniad i awdurdodau lleol ddarparu mathau penodol o wasanaethau cymorth iechyd lle bo’n ofynnol gan reoliadau;\npŵer i Weinidogion Cymru gyhoeddi canllawiau statudol am y camau i'w cymryd i hybu'r nodau eang i gyfrannu at ddileu tlodi plant ac arfer swyddogaethau o dan Adrannau 1 i 9;\npŵer i Weinidogion Cymru gyfarwyddo awdurdod Cymreig i gymryd unrhyw gam i sicrhau cydymffurfiaeth â'r ddyletswydd o dan adrannau perthnasol lle mae Gweinidogion Cymru yn fodlon fod yr awdurdod Cymreig yn methu â chydymffurfio ag unrhyw ddyletswydd o dan Adran 2, 6 neu 9 neu'n debygol o fethu â chydymffurfio â hi;\nyr awdurdodau Cymreig sy'n ddarostyngedig i'r ddyletswydd o dan Adran 2 o'r Mesur.\nRhan 2: Gwarchod Plant a Gofal Dydd i Blant\nBydd Rhan 2 o’r Mesur arfaethedig yn caniatáu i Arolygiaeth Gofal a Gwasanaethau Cymdeithasol Cymru (AGGCC) alinio pwerau gorfodi ar gyfer gwasanaethau wedi’u rheoleiddio ar gyfer gwarchod plant a gofal dydd i blant â gwasanaethau eraill sy’n cael eu rheoleiddio, er enghraifft cartrefi plant a chartrefi gofal i oedolion. Bydd y Mesur felly yn cryfhau pwerau rheoleiddio a gorfodi mewn lleoliadau plant.\nDyma’r gwelliannau i’w gwneud:\ny gallu i osod amodau cofrestru mewn argyfwng; rhoi hysbysiadau cosbau penodedig i bersonau cofrestredig, ac\nymestyn y terfyn amser ar gyfer erlyniadau o chwe mis i ddeuddeg mis.\nBydd y cynigion yn galluogi Gweinidogion Cymru i ymateb yn gyflym, yn bendant ac i raddau sy’n gymesur i achos lle torrwyd rheoliadau mewn perthynas â gofalwyr plant a darparwyr gofal dydd.\nEr mwyn sicrhau eglurder wrth ddrafftio’r darpariaethau gorfodi newydd, bu’n rhaid ail-fframio’r ddeddf mewn perthynas â rheoleiddio a chofrestru gwasanaethau gwarchod plant a gofal dydd i blant o dan 8 oed ac sydd wedi’u nodi ar hyn o bryd yn Rhan 10A o Ddeddf Plant 1989, ynghyd ag Atodlen 9A. Heblaw am y darpariaethau gorfodi ehangach, mae’r Mesur yn ailddatgan ac yn addasu’r ddeddf mewn dull mwy cydlynus. Nid yw’n effeithio mewn unrhyw fodd ar allu pobl i gofrestru’n warchodwyr plant neu’n ddarparwyr gofal dydd i blant ac nid yw’n darparu ar gyfer beichiau newydd sylweddol.\nMae hefyd yn gwneud darpariaeth newydd sy’n caniatáu i Weinidogion Cymru wneud addasiadau i’r cynlluniau cofrestru deddfwriaethol. Ceir disgresiwn i gadw’r diffiniadau presennol ar gyfer gwarchod plant a gofal dydd yn Rhan 10A o Ddeddf Plant 1989 neu i wneud newidiadau mewn ymateb i’r polisi newydd ar ôl ymgynghori â rhanddeiliaid. Yn ogystal â hynny, mae’n hyrwyddo nod hirdymor Llywodraeth y Cynulliad i gydgrynhoi cyfraith plant ac mae’n manteisio ar y cyfle i ddefnyddio Mesur priodol i wireddu’r nodau ehangach hyn.\nRhan 3: Timau Integredig Cymorth i Deuluoedd Mae’r Mesur yn nodi’r trefniadau ar gyfer Timau Integredig Cymorth i Deuluoedd a fydd yn diwygio’r ffordd y mae gwasanaethau yn cael eu trefnu a’u cyflenwi i blant a theuluoedd agored i niwed sydd ag anghenion cymhleth ac y mae angen cymorth integredig dwys arnynt gan weithwyr proffesiynol â lefel uchel o sgiliau.\nBydd y diwygiadau uchelgeisiol hyn, y mae eu gwir angen, yn gwella’r system gwasanaethau i blant er mwyn medru ymyrryd yn gynharach i reoli a chynorthwyo plant a theuluoedd i fyw gartref a ffynnu yn yr amgylchedd hwnnw. Bydd gan y Timau Integredig Cymorth i Deuluoedd ran annatod i’w chwarae wrth fynd i’r afael ag anghenion amrywiol plant sydd ‘mewn angen’ neu ‘mewn gofal’ fel y gallant gael eu haduno’n ddiogel er mwyn byw gyda’u teuluoedd. Bydd hefyd yn golygu y gellir canfod yn gynharach y plant hynny yr ystyrir eu bod mewn perygl mawr ac na ellir bodloni eu hanghenion ond drwy wneud trefniadau mwy parhaol y tu allan i’r teulu.\nMae'r Mesur yn ei gwneud yn ofynnol i awdurdodau lleol sefydlu Timau Integredig Cymorth i Deuluoedd (TICID) ddarparu gwasanaethau i deuluoedd lle mae yno blant mewn angen neu blant sy'n derbyn gofal a lle mae hynny'n gysylltiedig â rhyw fath ar angen (ee dibyniaeth ar alcohol neu gyffuriau) ar ran yr oedolion sy'n gofalu amdanynt. Mae hefyd yn rhoi dyletswyddau ar y Bwrdd Iechyd Lleol i helpu'r awdurdod lleol i sefydlu TICID a rhoi adnoddau iddo fel y gall awdurdod lleol gyflawni'i ddyletswyddau.\nMae'r darpariaethau'n cynnwys swyddogaethau, staff (aelodau craidd y tîm, safonau proffesiynol a galwedigaethol, a'r gofynion cofrestru) a'r trefniadau i sefydlu TICID a rhoi adnoddau iddynt, gan gynnwys cyfeiriad strategol gan Fwrdd TICID sydd â dyletswyddau statudol penodol mewn perthynas â'r TICID.\nTimau amlasiantaethol fydd y TICID a'u swyddogaeth fydd darparu ymyriadau sy'n seiliedig ar dystiolaeth yn uniongyrchol i deuluoedd lle mae yno blant mewn perygl o ddatblygu anawsterau hirdymor, neu ddioddef diffyg dilyniant sylweddol yn eu magwraeth a allai olygu fod y plentyn yn cael ei dderbyn i ofal. Hefyd, bydd y TICID yn cynorthwyo i aduno plant sydd wedi derbyn gofal yn wirfoddol. Bydd gan y TICID rôl hyfforddi o ran darparu hyfforddiant dan oruchwyliaeth i staff eang sy'n gweithio gyda theuluoedd mewn awdurdodau lleol a Byrddau Iechyd Lleol ar amryw o dechnegau i ymgysylltu â theuluoedd cymhleth a darparu ymyriadau sy'n seiliedig ar dystiolaeth\nRhan 4: Amrywiol a Chyffredinol\nDiben Adran 4 o’r Mesur arfaethedig yw sicrhau bod gwaith gwych Cymorth yn sail i ddatblygu cyfleoedd chwarae plant a phobl ifanc a deall yr hyn sy’n gysylltiedig â hynny. Mae hefyd yn adlewyrchu’r rhan arweiniol y mae Llywodraeth Cynulliad Cymru wedi’i chwarae yn hyrwyddo’r cyfleoedd i blant a phobl ifanc gymryd rhan mewn penderfyniadau sy’n effeithio arnynt.\nBydd yn ofynnol i awdurdodau lleol sicrhau cyfleoedd chwarae digonol ar gyfer plant, i’r graddau y bo hynny’n rhesymol ymarferol, yng ngoleuni asesiad o ddigonolrwydd cyfleoedd chwarae y bydd yn rhaid ei gynnal yn unol â rheoliadau a chanllawiau a gyhoeddir gan Weinidogion Cymru. Hefyd, rhaid i awdurdodau lleol wneud trefniadau i sicrhau bod plant yn cymryd rhan ym mhenderfyniadau awdurdodau lleol.\nYn arbennig, caiff y dyletswyddau canlynol eu rhoi ar awdurdodau lleol yn unol â Rhan 4:-\ny ddyletswydd i asesu digonolrwydd cyfleoedd chwarae ar gyfer plant yn eu hardal;\ny ddyletswydd i sicrhau y darperir digon o gyfleoedd chwarae ar gyfer plant i’r graddau y bo hynny’n rhesymol ymarferol;\ngwneud trefniadau i sicrhau y gall plant gymryd rhan ym mhenderfyniadau’r awdurdod sy'n effeithio arnynt.\nMae’r Mesur cynhwysfawr a thrawsbynciol hwn yn sylfaen gadarn i roi ar waith ein polisïau arbennig sydd wedi’u llunio i fodloni amgylchiadau penodol plant a theuluoedd yng Nghymru.\nMaint Ffeil: (27.37 KB)


Baromedr Twristiaeth: cam 2 2019 | LLYW.CYMRU\nBaromedr Twristiaeth: cam 2 2019\nMae'r Baromedr yn asesu hyder busnesau yn niwydiant twristiaeth Cymru ac yn darparu canlyniadau dangosol ar lefel genedlaethol, ranbarthol a sectoraidd ar gyfer cam 2 2019.\ncam 2 2019\n25 Mehefin 2019 - Gweld pob un diweddariad\nMae’r rhan fwyaf o fusnesau (83%) wedi cynyddu neu gynnal lefelau eu hymwelwyr yn ystod hanner tymor Mai/Mehefin.\nNodwyd y tywydd gan y busnesau a chynyddodd lefel eu hymwelwyr yn ogystal ag y rhai a nodwyd llai o ymwelwyr.\nDaeth busnes dychwel â sefydlogrwydd i’r diwydiant twristiaeth yn ystod y cyfnod hwn.\nGwnaeth pob rhan o Gymru berfformio cystal â llynedd. Yn dilyn cyfnod cyson, mae busnesau ym mhob sector yn hyderus am yr haf i ddod.\nBaromedr Busnes Twristiaeth Cymru, cam 2 2019 , math o ffeil: PDF, maint ffeil: 4 MB\nBaromedr Busnes Twristiaeth Cymru, cam 2 2019: crynodeb , math o ffeil: PDF, maint ffeil: 343 KB